ENKOLA NE MPIISA MU KANISA YA BALONDE--E315 Doctrine and Studies - Modern Reformer\nENKOLA NE MPIISA MU KANISA YA BALONDE\nE315 New Creation\nBuli ekyawandiikibwa kirina okuluŋŋamya kwa Katonda, era kigasa olw'okuyigirizanga, olw'okunenyanga, olw'okutereezanga, olw'okubuulira okuli mu butuukirivu;\nomuntu wa Katonda alemenga okubulwa kyonna kyonna, ng'alina ddala byonna olwa buli mulimu omulungi.\nENGIRIZA KIKULU NYO.\nBwetunulira ekiseera kyetulimu engiriza egenze ekyusibwa kyusibwa era abalala balaga nti engiriza n'okukiriza ebyo sikulu namakamu wabula empiisa z'obuntu bulamu ekyo kikulu nyo. Tetusobola kukiriziganya nangyogera eno nakamu kubanga twesanga nva tuviridde ddala ku kigambo kya Katonda ekitulaga nti okukiriza kwekusooka n'oluvanyuma ebikolwa. Okukiriza kwaffe kuteekwa kukirizibwa Mukama waffe Yesu era okukiriza kwavfe kwekuli tuweesa empeera, kyoka Kitaffe akimany bulungi nti okukiriza kuleeta ebikolwa ebirungi nga obusobozi bw' omubiri bweguli. Okukiriza kugoberera enkola eno; era awataba kukkiriza tekiyinzika kusiimibwa: kubanga ajja eri Katonda kimugwanira okukkiriza nga Katonda waali, era nga ye mugabi w'empeera eri abo abamunoonya. (Abeab 11:6). Kubanga buli ekyazaalibwa Katonda kiwangula ensi; era kuno kwe kuwangula okwawangula ensi, okukkiriza kwaffe. Era awangula ensi ye ani, wabula akkiriza nga Yesu ye Mwana wa Katonda? 1Yok 5:4) Tewali muntu yenna asobola kuwangula okuleeka nga ayita mu kukiriza Katonda wamu n'ebisubiizo bya Katonda ebyo byamaaze okutegeera obulungi ddala. Era omuntu ono akiriza Katonda n'ebisubizo bye afuna amaanyi okutambula n'okugoberera enteekateeka y' Omutonzi yonna gyamulaga okugoberera n'okukola kubanga alina obunyweevu mu ekyo kyakiriza. Waliwo obugumu n'obunyweevu nga buno; (2Petero 1:4) ebyatuweesa ebisuubizibwa eby'omuwendo omungi ebinene ennyo; olw'ebyo mulyoke mugabanire awamu obuzaaliranwa bwa Katonda, bwe mwawona okuva mu kuzikirira okuli mu nsi olw'okwegomba. Naye era olw'ekyo kyennyini bwe muleeta ku lwammwe okufuba kwonna, ku kukkiriza kwammwe mwongerengako obulungi, era ne ku bulungi bwammwe okutegeera; era ne ku kutegeera kwammwe okwegendereza; era ne ku kwegendereza kwammwe okugumiikiriza; era ne ku. Bwetumala okukiriza ebikolwa ebyo bigoberera. N'olwekyo engiriza nkulu nyo kubanga abakiriza tebasukuluma busukulumi okusinga bantu b'omunsi amageezi naye banyumirwa okusingawo okubeera abaana ba Kitaffe abasanyukira ebiragiro n'okuyigiriza kwa Kitaffe wamu n'Omwana we Yesu Massia mukama waffe. Era buli mukiriza yenna afuuna amageezi gano yelongoosa. (1Yok 3:3) Abaagalwa, kaakano tuli baana ba Katonda, so tekinnalabisibwa kye tuliba. Tumanyi nti bw'alirabisibwa tulifaanana nga ye; kubanga tulimulaba nga bw'ali. Era buli muntu yenna alina essuubi eryo mu ye yeetukuza ng'oyo bw'ali omutukuvu. Oyo yenna anyikira okwerongoosa my mpiisa ze he ateekwa okuba omuwanguzi kubanga yelongoosa my kutegeera kwa Massiayah n'engiriza ya Kitaffe entuukuvu. Amina.\nKyansonga nyo okwawula engiriza ya Massiyah ne ngiriza za bantu, engiriza ya Massiayah yeyo he mwenyini n'abatume be ekumi nababiri gwebatekawo gyetuli my ndagaano empya.. Engiriza za Bantu zezo ezatekebwaawo okusinzira mu nzikiriza (creeds) za Bantu nga bo bwebala era bwetagera mu amageezi gabwe go. Ekyewunyisa engeri y''enzikiriza sino nyingi zikontana n'engiriza ya Yesu Massiayah era engiriza za Bantu bano zonna zinkontana n'ezabanabwe !!! Tekyetagiisa n'omulundi n'ogumu ffe okuddamu okutuwa engiriza endala eyawukana ne ya Yesu Massiayah mukama waffe wamu n'abatume be ekumi nababiri (12) nga omutume bwagamba bwati; Kubanga Katonda ye yayogera nti Omusana gulyaka mu kizikiza, eyayaka mu mitima gyaffe, okuleeta omusana ogw'okutegeera ekitiibwa kya Katonda mu maaso ga Yesu Kristo. Naye obugagga obwo tuli nabwo mu bibya eby'ebbumba, amaanyi amangi ennyo galyoke gavenga eri Katonda, so si eri ffe;\n(2 Abak 4:6-7) ebibya byaffe ekyakabi bitonya, bwekityo bwetulekerawo okufuna, okuva eri mukama waffe tugwesaawo tyetulina. N'olwekyo tulina okugenda mumaaso nga tufuna okuva gyali lunyiriri ku lunyiriri, kiragiro ku kiragiro ( Isaaya 28:13), bwetutyo tusobole okubanga bulijjo tudda bugya mukutegera enteekateeka ya Kitaffe era Omutonzi waffe wamu n'omwana we Yesu Massiayah nga tukozesa buli buyambi bwona obutuwebwa Kitaffe mungeri gonna nga bwetusobola okugondera ekigambo n'engiriza eya mazima nga omutume Yakobo bwagamba wano nti; Naye mubeerenga bakozi ba kigambo, so si bawulizi buwulizi, nga mwerimbalimba.\n23 Kubanga omuntu yenna bw'aba omuwulizi w'ekigambo, so nga si mukozi, oyo afaanana ng'omuntu eyeeraba amaaso ag'obuzaaliranwa bwe mu ndabirwamu:\n25 Naye atunula mu mateeka amatuukirivu ag'eddembe n'anyiikiriramu, nga si muwulizi eyeerabira naye mukozi akola, oyo anaaweebwanga omukisa mu kukola kwe. (Yakobo 1:22-25)\nMungeri ey'okubiri tugamba bweti nga era bwetukuraze waggulu, kyandibadde kirungi nyo ddala okuva nti abo abategere ddala obulungi ekigambo kya Katonda waffe omu owa mazima nga bebakyogerako era nga bebawereza gamba abo; abasobola okulaga amazima obulungi, abo abategedde ekigambo my butuufu bwakyo, abo abaaka my mwoyo eri ekigambo kya Katonda era abagoberera amazima gokka nga bwegaragiddwa my ekigambo n'engiriza ya Yesu Massiayah n'abatume ekimu nababiri (12). Abalala bonna abatasobola kola nga abo basirike nga busirisi bamale okuyiga okuva eri aba abategedde ekyaama kya Kitaffe omu owa maxima n'oyo gwetuma Yesu Massiayah. Tewalu n'omu asanidde kuba musomesa w' ekigambo kya Katonda nga tamaze kuyigirizibwa bulungi engiriza ya Yesu Massiayah. Omuntu yenna omunafu atanaba kuyiga sings afuribwa omusomesa w'ekibiina abaluganda nga bakungaanye, newabaawo ebibuuzo bye babuuza endowooza enkyamu zisobola okujja kubanga omusomesa talina ku yigiriza kwa Massiayah okwa mazima g'ekigambo kya Katonda. Tulina ffe abakiriza era abaana ba Kitaffe omu okwewala obulim ba bwona obuyinza okuyingira okuwakanya okuyigiriza kwa Massiayah n'abatume be ekumi nababiri. Mujjukire nti; 19 Kale bwe mutyo temukyali bannaggwanga na bayise, naye muli ba kika kimu n'abatukuvu, era ba mu nnyumba ya Katonda,\n20 kubanga mwazimbibwa ku musingi be batume ne bannabbi, Kristo Yesu yennyini bw'ali ejjinja eddene ery'oku nsonda; (Ebefeso 2:19-20)\nOmuwendo gwa batume ba Massiayah balagiddwa wano okusinzira ku kworesebwa kwa Yokana; Ne bbugwe w'ekibuga yalina emisingi kkumi n'ebiri, ne kubaako amannya kkumi n'abiri ag'abatume ekkumi n'ababiri ab'Omwana gw'endiga. (Okub 21:14). Omuntu ayinza OK kubuuza obulungi obuza mungeri nga eno? Tuddamu nti; eno yengeri entuufu yokka gyetuyina okugoberera my kuyigiriza kwa Yesu Massiayah.\nSinga mu kanisa wabeerawo engiriza oba okubikulirwa okupya okujja okuva eri omukadde oba abasomesa, tugamba bwetuti; owoluganda oyo alina okuyigiriza kuno aweebwe omukisa okumuwuliriza n'obwegendereza, newnkubadde nga ye alina obukakaafu bwona nti kyalina kyetuufu ffe abalina amazima tulina okukebeera bulk mwoyo, kiba sikirungi okugalira owoluganda ebweeru nga tawulirizibwa;\n23 Era Katonda ow'emirembe yennyini abatukulize ddala; era omwoyo gwammwe n'obulamu n'omubiri byonna awamu bikuumibwenga awatali kunenyezebwa mu kujja kwa Mukama waffe Yesu Kristo. (1 Abaseso 5:21-23)\nBwewabaawo okugonjora ensonga kungiriza yonna newabaawo okuziyiza omwoyo ekyo kikyaamu nyo eri omukulembe oyo akubiriza okungaano okutuuku okwo. Ensonga emu yokka yo tusaana tugiziyize mungeri yonna singa owoluganda abeera nga ensonga gyayanjula ya munsi nga tel in a kifo my okuyigiriza kwa mukama waffe Yesu Massiayah. Endowooza z'omunsi ezo tetuziwa mukisa bwona waffe n'ogumu bweguti mu kungaana kwa b'oluganda, ekitonde ekigya tulina kukiriza masomo agaava munsi n'munkola y'ensi gamba sayansi w'omunsi eno ey'ekibi mwetuli, Nedda Nedda. Okuyiga kwaffe kulina kiba nga okuva munteekateeka y' Omutonzi waffe yekka era okungaana kwaffe nga ebitonde ebijja tulina okuba nga kuli mu kubikulirwa kwa bwa Katonda era okuyiga kweebyo kubeera namba emu (1) netulyoka tuzaako okutunulira enjawulo eyinza okubaawo mukuyigiriza okwensonga enkulu nga mukama waffe Yesu bweyayigiriza (ebyo tewali alina kukyuusaako wadde akatonyeze) newankubadde okubeera n'ekibuuzo okuyigiriza kwa Yesu kunsonga enkulu ez'omusinge gwaffe ogw'okukiriza. Wabula ku bbaluwa zo tusobola okuzogerako mukungaana kwaffe okwongera okuyiga nga bwekigwanidde. Wewaawo kino tekitegeeza nti tujja kuba kwekyo buli kiseera, nga tudingaana Nedda, lwaki kisobola okuleeta akavuuyo mukungaana kwaffe, okwewala akavuuyo tutuula my kiseera ekigwanidde nga waliwo abaluganda bakulu ddala my kukiriza era singa kisalwawo ekibiina kya b'oluganda nti engiriza sintuufu owoluganda gyalina, kyoka oyo alina engiriza n'atamatila oyo asanidde obutawaliriza engiriza eyo Ku kkanisa, owoluganda awumulire my kids kya mukama waffe Yesu Massiayah, oba olyawo oluvanyumaaa lw'omwaka gumu oba ebbiri, ekkanisa eyinza okuddamu okuwulira ensonga ya muganda wabwe oluvanyuma lw'okunonyereza buli kimu kunsonga eyo.\nTulabula nti sings tewabaawo okugoberera ekyo waggulu akabi kayinza okugwa mu kkanisa; gamba akabi ketulaba my abakiriza ab'ensi (Babylon) bano bagwa tebakyayinza kuteekayo kutu okuwuliriza ba memba b'ekanisa kubanga abakulu bebasalawo kubuli ensonga era tewali mukisa gwona okubuuza n'okebeera omwoyo w'Obunabbi. Abakuli baziyiza era bazikiza omwoyo nga tebatudde okukebeera oba mwoyo was Kitaffe oba setani. Omutume Yokana yabikulirwa bwati; Abaagalwa, temukkirizanga buli mwoyo, naye mukemenga emyoyo, oba nga gyava eri Katonda: kubanga bannabbi ab'obulimba bangi abafuluma mu nsi.\n3 na buli mwoyo ogutayatula Yesu nga teguvudde eri Katonda: era ogwo gwe mwoyo gw'omulabe wa Kristo, gwe mwawulira nga gujja, era kaakano gumaze okuba mu nsi. 1 Yok 4:1-3) ate katuwulire okuva my mu mateeka ga Musa omuwereza was Kitaffe gw'eyayogerako nti musa omuwereza wange omwesigwa asinga munsi yonna agamb bwati kunsonga ey'okubeera omwoyo oba gwa Katonda oba setani;\nBwe wanaabangawo wakati mu ggwe nabbi oba omuloosi w'ebirooto, n'akuwa akabonero oba eky'amagero,\n5 Era nabbi oyo oba omuloosi w'ebirooto anattibwanga; kubanga ayogedde eby'okujeemera Mukama Katonda wammwe, eyabaggya mu nsi y'e Misiri, n'akununula mu nnyumba y'obuddu, okukusendasenda okukyama okuva mu kkubo Mukama Katonda wo lye yakulagira okutambulirangamu. Bw'otyo bw'onoggyangamu obubi wakati mu ggwe..\nOkukula mu amageezi n'okutegera kikulu nyo kubanga kino kigamba nyo nyo okuzula mangu okuyigiriza kwona okutali kwa Massiayah. Omutume Paulo agamba bwati; naye mu kkanisa njagala okwogeranga ebigambo bitaano n'amagezi gange, ndyoke njigirizenga n'abalala, okusinga ebigambo akakumi mu lulimi obulimi.\n20 Ab'oluganda, temubanga baana bato mu magezi: naye mu ttima mubeerenga baana bawere, naye mu magezi mubeerenga bakulu. Ate omutume Petero gamba tya; Kale, abaagalwa, kubanga musoose okutegeera, mwekuumanga muleme okugwa okuva mu bunywevu bwammwe mmwe nga mutwalibwa obukyamu bw'ababi.\nAbolugada bonna ekitonde ekigya tulina okuba mu amageezi Katonda waffe mulinya kya Yesu Massiayah mukama waffe tusobola okuziyiza buli engiriza yonna etaava eri Kitaffe ne mukama waffe Yesu kabona waffe asinga obukulu.\nKyewunyisa nti enkola n'engeri ye biro byaffe yanjawulo nyo ku ngeri y'ekkanisa eyasooka, lwaki kubanga abakiriza abamu bakolako kitundu n'abalala n'ebakolako kitundu kwebyo ekkanisa byendikoze byonna ekyo situufu ffena tulina okukola byonna mukama waffe byeragira mumbujjuvu. Ekitonde ekigya tulina okuziyiza enkola ezo zonna ezitatukiridde nga tugolola olugudo mu mpeenda zalyo entuufu. Kale mugololenga emikono egirengejja, n'amaviivi agakozimba;\n14 Mugobererenga emirembe eri abantu bonna, n'obutukuvu, awatali obwo siwali aliraba Mukama: (Ebeabu 12:12-14).\nNewankubadde nga mu buli muntu yenna eyatondebwa alina ekigera kyo kusinza Katonda nga kyamaanyi oba nga kitono. Sings engeri eno yelabirwa neteyimusibwa, ekivaamu okwagala amazima ne Katonda mu birowoozo by'o muntu oyo okunafuyira ddala, nosanga nti omuntu mukifo kyogala Katonda n'omutima gwe gwonna, n'okusiima Katonda n'omutima gwe gwonna, n'amuwa ekitiibwa kyonna, n' amuwereza wessanga nga amaanyi n'amageezi g'omuntu yo gonna gali mu bintu by'amunsi eno, gamba okweyimusa, okwesalamu, okweyawula, okunonya ebitiibwa by'omunsi n'bilinga ebyo nga omutume Paulo bwatugamba bwati; Naye ebikolwa by'omubiri bya lwatu, bye bino, obwenzi, empitambi, obukaba, 20 okusinza ebifaananyi, okuloga; obulabe, okuyomba; obuggya; obusungu, empaka, okweyawula, okwesalamu,\n21 ettima, obutamiivu, ebinyumu, n'ebiri ng'ebyo: nsooka okubabuulira ku ebyo, nga bye nnasooka okubabuulira, nti bali abakola ebiri ng'ebyo tebalisikira bwakabaka bwa Katonda. Awonno ekitonde ekigya tekyetaaga bwetaazi kungaana mu kusaba n'akutendereza byoka nga enkola eyabuli mukungaana wabula okufunayo okungaana okw'okusaba n'okutendereza mu weeki, okungaana okw'okuuwa obujurizi obuva mu ngeri omukiriza gyatambudde mu ne mukama waffe Yesu mu weeki eyo, amasomo gasomye wamu nebimusomozeza ebyo n'engeri gyabiwandudde mu oba jjaremereddwa okuwangula awo abaluganda nebalaba bwebamuyamba okuwangula. Obujjuirizi obukwatagaana n'engeri omuntu gyeyakyusibwamu obulungi naye sibwabuli weeki buwebwa olwolumu nga omwoyo bwaba alungamiza naye sibuli weeki . obujjulizi obukwatagaana n'engeri y'omutima mukissera ekyo mu weeki eyo bukulu nyo okuweebwa okusobola okumanya buli mukiriza bwatambudde okuva mu mukungaana okwayita. Kino kiyamba nyo bonna bakungaana okumanya engeri y'okutambula mu nga ekitonde ekigya okusinzira kwebyo abaluganda byebayitamu buli lunaku. Kiyamba abakiriza omkumanya nti baganda babwe balina essanyu n'ebizibu ebifanagana okwo nebaddamu amaanyi okumanya nti kyebayitamu n'abalala nabo bakiyitamu, nebanywela, nebamalira okutambula mu lugenda awatali kudda mabega. N'ebanyweza obweyaamo bwabwe nti; Ani alitwawukanya n'okwagala kwa Kristo? kulaba nnaku, oba kulumwa, oba kuyigganyizibwa, oba njala, oba kuba bwereere, oba kabi, oba kitala?\nNga bwe kyawandiikibwa nti Tuttibwa obudde okuziba, okutulanga ggwe: Twabalibwa ng'endiga ez'okusalibwa.\nNaye mu ebyo byonna tuwangudde n'okukirawo ku bw'oyo eyatwagala.\nKubanga ntegeeredde ddala nga newakubadde okufa, newakubadde obulamu, newakubadde bamalayika, newakubadde abafuga, newakubadde ebiriwo, newakubadde ebigenda okubaawo, newakubadde amaanyi, newakubadde obugulumivu, newakubadde okugenda wansi, newakubadde ekitonde kyonna ekirala, tebiiyinzenga kutwawukanya na kwagala kwa Katonda okuli mu Kristo Yesu Mukama waffe.. Amina.\nOkuyita mukungaana okw'obujjuli obwengeri eyo tuyiga mu bujjuvu amakulu g'ebigambo by'omutume Petero; Abaagalwa, temwewuunyanga olw'okwokebwa okuli mu mmwe, okujja gye muli olw'okubakema, ng'abalabye eky'ekitalo: naye, kubanga mussa kimu mu bibonoobono bya Kristo, musanyukenga; era ne mu kubikkulibwa kw'ekitiibwa kye mulyoke musanyuke n'okujaguza. Bwe muvumibwanga olw'erinnya lya Kristo, mulina omukisa; kubanga Omwoyo ogw'ekitiibwa era ogwa Katonda atuula ku mmwe.\nKubanga omuntu yenna ku mmwe tabonyaabonyezebwanga nga mussi, oba mubbi, oba mukozi wa bubi, oba aketta ebya banne:\nnaye omuntu yenna bw'abonyaabonyezebwanga nga Omukiriza takwatibwanga nsonyi; naye atenderezanga Katonda mu linnya eryo.\nKikulu nyo omukiriza okumanyi nti bonna abamukiriza mu kifo kyona kyona bayita mukugezesebwa, okusomozebwa n'obuzibu obwenjawulo bungi ddala, era ffena bwetutyo tuyiga okubeera ab'ekisa eri banaffe, bwekityo omwoyo ow'ekisa bwakula muffe, omwoyo ow'okuyambagana akula muffe era omwoyo w'okwagala - omwoyo omutukuvu. Okungaana bwekutyo mu makati mu weeki kiyamba okujjuzi abaluganda Ku mulamwa gwebayigako nebeyongera okutegera obulungi ddala engeri ennungi gyebasobola okuyita mu ebyo ebibasomoza mu bulamu bwabwe. Kino okiraba nga kirungi nyo era Mukisa gw' amaanyi eri abakiriza gonna okuyiga, ekyenaku Kiri nti newankubadde nga omukisa guno weguli buli weeki wessanga nti abakiriza abasinga obugi okuyiga kino tebakuwa budde, kale nebweba nga bawaddeyo Ku budde bwabwe tebasayo mwoyo obulungi okuyiga newesanga nga okuyiga kwabwe kubeerawo oluvanyuma lwokufuna obuzibu n'ebalyoka bayiga okuyiga mu muliro, n'embeera enzibu nyo newankubadde nga bandisobodde okuyiga mu mwoyo oweddember nga bakungaanye mu wiiki wakati okwezaamu amaanyi n'obujjuri. Katuwe ekyokulabirako singa okyokuyiga kibadde kikwata ku " Mirembe gya Katonda," N'emirembe gya Katonda, egisinga okutegeerwa kwonna, ginaabakuumanga emitima gyammwe n'ebirowoozo byammwe mu Kristo Yesu. (Abafiripi 4:7) buli waluganda aba alina okulaba ngeri Ku ekigambo bwatambudde nakyo mu wiiki mu ngeri y'obulamu bwe ye, era nazzula nti Ku ekimusomozeza era ekimuremeseza emirembe gya Kitaffe okuba mu ye.. Kale abaluganda bwe bagabana kwebyo byebayiseemu eri abo ab'amaanyi wamu n'abanaafu abaluganda bona bafunamu nyo nebayiga okuva eri banabwe abaami n'abakyala.\nMukungaana kino era nga n'okungaana okulala kwona bwekuli, kirungi nyo okulaba nga okuyiga okusinga obulungi okukolebwa buli waluganda okuba n'eddembe nga tewali enkayaana oba okwesalamu era bubeera buvunanyizibwa bwa mu kulembeze okulungamya engeri y'okungaana bwenabeera buli omu namanya obulungi mumbudde buli waluganda n'eyetegeeka bulungi nga omutume Paulo bwa tukubiriza bwati; Kale kiri kitya, ab'oluganda? Bwe mukuŋŋaana, buli muntu alina oluyimba, alina okuyigiriza, alina ekimubikkuliddwa, alina olulimi, alina okutegeeza. Byonna bikolebwenga olw'okuzimba. Kale bwe kityo tugobererenga eby'emirembe, n'eby'okuzimbagananga fekka na fekka.\nToyonoonanga mulimu gwa Katonda lwa mmere. Byonna birungi; naye kinaabanga kibi eri oyo alya nga yeesittala. Naye byonna bikolebwenga nga bwe kisaana era mu mpisa ennungi. Era omutume Paulo atubulira awalala nti; Kale musanyusaganenga, era muzimbaganenga buli muntu munne, era nga bwe mukola. Naye tubeegayirira, ab'oluganda, okumanyanga abafuba okukola emirimu mu mmwe, ababafuga mu Mukama waffe, abababuulirira; n'okubassaagamu ekitiibwa ennyo nnyini mu kwagala olw'omulimu gwabwe. Mubeerenga n'emirembe mu mmwe.\nOmukadde ayina obufunanyizibwa okulaba nga obujjulirwa tebubeera buwanfu nyo obwa buli waluganda kino kisobozese buli waluganda bakungaanye okuba n'omukisa okuwa obujjulirwa bwe, ekilala omukadde ayina okulaba nga okungaana kino okw'obujjulirwa tekuwanvuwa nyo abaluganda kwetamwa kukungaana omulundi omulala, wabula kulina okugwa mu budde nga bwekigwanidde mu enteekateeka. Okungaana kino kulina kuba nga kulembera omukadde oba oyo alina ebisanyiizo ebifanana n'ebyomukadde nga asobola bulungi okuwabula n'okuyamba oyo yenna ayinza okuba nga tasobodde kukozesa bulungi lulimi mu kwogera, gamba ayainza okwogera obubi ku b'oluganda oba okuleeta ebintu ebitali ku mulamwa oguyigibwako. Kyandibadde kirungi nyo okugoberera ekyokuyigako mu kiseera kyaokyo. Lwaki kubanga omusajja ow'omageezi ga Katonda Kitaffe gamba bwati; Omuntu asanyukira okuddamu okw'omu kamwa ke: N'ekigambo ekijjira mu ntuuko zaakyo nga kirungi! Eri ow'amagezi ekkubo ery'obulamu lyambuka waggulu, Alyoke ave mu magombe wansi. Akiwulira alemenga okukuvuma, Okuswala kwo ne kutavangawo. Ekigambo ekyogerwa nga bwe kisaanye Kiri ng'amapeera aga zaabu mu bisero ebya ffeeza. Ng'empeta ey'omukutu eya zaabu n'ekyobuyonjo ekya zaabu ennungi, Ow'amagezi anenya bw'abeera bw'atyo eri okutu kw'okugonda. Okungaana okwo nga kuba kulungi nga kulinga omunt addamu eby'ensonga kubanga afanana n'oyo anywegera emimwa gya Mukwano gwe gwayagala ebyo !!\nAwamu ebyo kangambe bwenti; Kale mu oyo tuweereyo eri Katonda bulijjo ssaddaaka ey'ettendo, kye kibala eky'emimwa egyatula erinnya lye.\nNaye okukola obulungi n'okukkaanya temwerabiranga: kubanga ssaddaaka eziri ng'ezo zisanyusa nnyo Katonda. era tulowoozaganenga fekka na fekka okukubirizanga okwagala n'ebikolwa ebirungi;\nobutalekanga kukuŋŋaana wamu, ng'abalala bwe bayisa, naye nga tubuulirira; era nga tweyongeranga okukola ebyo bwe tutyo, nga bwe mulaba olunaku luli nga lunaatera okutuuka.\nKuba bwe tugenderera okwonoona nga tumaze okuweebwa okutegeera amazima, tewasigaddeeyo nate ssaddaaka olw'ebibi,\nwabula okulindirira n'obuti omusango, n'obukambwe obw'omuliro ogugenda okwokya abalabe.\nNkwagaliza okuyiga obulungi.\nNze Laban Paul Ssewanyana\nMuganda wo mu Kanisa y'e Wakiso.


Bukedde Online - Kabaka asaze omusango gw'ekika ky'Engeye\nEbiseera eby'omu maaso eby'Obwakabaka biri...\nEnsala ya Kabaka ku musango guno eddiridde enkaayana mu kika ky’ Engeye.\nOmutaka Mayanja Ntate (atambulira ku miggo)ng’afuluma e Bulange - Mmengo. Ku kkono ye Robert Kasule, jingo Bazannye (ku ddyo) ne Yakobo Kityo.\nKABAKA Ronald Muwenda Mutebi II asaze omusango gw’ekika ky’Engeye n’aggya ab’omutuba gwa Maseruka ne buzzibwa mu mutuba gwa Kalute nga muno mwe mulina okuva Kasujja, omukulu w’ekika ky’Engeye.\nYayanjuddwa Katikkiro Charles Peter Mayiga e Bulange- Mmengo eggulo ku Mmande mu maaso g’enjuuyi zombi ez’ekika ky’Engeye ezibadde zittunka mu kkooti ya Kisekwa okumala ebbanga okuli Omutaka G.W Kibirige n'Omutaka Yakobo Mayanja Ntate.\nENSALAWO YA KABAKA:\nNsomye n’obwegendereza fayiro y’omusango ogwo n’okujulira kw’abawawaabirwa wamu n’okusemba kw’akakiiko kange akampa amagezi ku misango gy’Ebika.\nNzikiriziganya ku nsalawo ya kkooti ya Kisekwa ng’esingisa abawawaabirwa kati abajulize omusango.\nNnyongera okukkiriziganya ne kkooti ya Kisekwa nti Ssekabaka Daudi Chwa II yakakasa Festo Mayanja ku bukuumi bw’Obwakasujja okutuusa ng’Ekika kyanjudde Kasujja ow’ennono okuyita mu Mutuba gwa Kalute.\nNzikiriziganya n'ensala ya kkooti ya Kisekwa nti olumbe lw'omutaka Alikadi Zibukuyimbwa eyali omukulu w’Ekika ky’Engeye ow’ennono eyazaama mu 1927 terwabizibwanga era tasikirwanga nga Kasujja omukulu w'ekika ky’Engeye.\nNolwekyo bonna ababaddewo nga Bakasujja babadde bakuumi ba ntebe y'Obwakasujja. Nzikiriza ensala ya kkooti ya Kisekwa era njikakasizza wamu n'ebiragiro ebigenderako. Okujulira nkugobye, fayiro ngikomezzaawo.\nOLUDDA LWA MAYANJA NTATE LWAJULIRA KU BINO ERA KABAKA BY’AGOBYE:\nKkooti ya Kisekwa awatali kwetemamu ekkiriziganya n'abawaabi era eragira omutaka ow'omutuba gwa Kalute, atuuze Bazzukkulu be aba Kalute balonde omusika wa Alikadi Zibukuyimbwa, Kasujja ow'ennono ayanjulwe ewa Ssaabasajja Kabaka nga bayita mu makubo amatuufu n'oluvannyuma asumikibwe mu mitendera gyonna egiyitibwamu mu kika ky’Engeye.\nKkooti eragidde Omutaka Mayanja Ntate aleete ebitabo byonna n'ebiwandiiko eby'ekika ky’Engeye bye yaggya ew'Omukadde Festa Nabisubi abikwase Kisekwa mu bbanga lya nnaku 30 okuva leero omusango lwe gusaliddwa.\nEtteeka lya sigala mulisse mu nkola


Bukedde Online - Ssematimba bamusabye ensaasaanya ey'obukadde 500\nSsematimba bamusabye ensaasaanya ey'obukadde 500\nEnkaayana ku ttaka ly'e Kiruddu zigenze mu kkooti\nAdded 2nd March 2020\nAB’OLUKIIKO olw’ekiseera olukulembera abavuzi ba ttakisi mu Kampala batadde obukwakkulizo ku eyali ssentebe wa KOTSA, Hajji Yasin Ssematimba.\nOkapi (ku kkono), Katumba ne Musajjalumbwa nga boo- gerako eri bannamawulire ku by’okudda kwa Ssematimba.\nBamusabye asooke awe baddereeva ensaasaanya ya ssente obukadde 500 ezaabaweebwa Pulezidenti oba si ekyo tebagenda kumukkiriza kudda mu mulimu gwa ttakisi.\nAkola nga ssentebe ow'ekiseera, Kalifhan Musajjalumbwa ng'ali n'omuwanika,\nWilliam Katumba n'omwogezi Simon Okapi, baasinzidde mu ofiisi yaabwe ku Royal Complex ne bawera nti si baakukkiriza Ssematimba kwenyigira mu bukulembeze bwa ttakisi okuggyako ng'alaze ensaasaanya y'obukadde 500.\nBino biddiridde Ssematimba okulangirira okudda kwe mu bukulembeze bwa ttakisi.\nSsematimba yakomeddewo mu kibiina ekimanyiddwa nga Amalgameted Taxi Stages Taxi, Drivers and Conductors Assocaition Limited, (ATSDCA) mwe yalondeddwa ng'omuyima.\nEkibiina kino kikulemberwa Hajji Badru Sserunjogi.\nSsematimba bwe yatuukiriddwa ku ssimu yategeezezza nti ensonga enkulu emukomezzaawo kugatta bantu nti era si mwetegefu kwenyigira mu lutalo na muntu yenna.\nKu nsonga za ssente obukadde 500, Ssematimba yannyonnyodde nti tazirinaamu mukono era n'awa baddereeva amagezi okutuukirira abantu abatuufu babawe ensaasaanya kubanga ye ng'omuntu ebya ssente ezo tebimukwatako.\nWabula, Musajjalumbwa yalumirizza Ssematimba okwenyigira mu mivuyo gyonna egibadde gizihhamizza omulimu gwa ttakisi omuli okubulankanya ssente za baddereeva.\nYanokoddeyo n'ensimbi obukadde 500 Pulezidenti ze yawa baddereeva kyokka ne zitatuuka.\nYagambye nti Ssematimba azze agunjaawo obubiina obw'enjawulo okusobola okweremeza mu bukulembeze bwa ttakisi kyokka nti ku mulundi guno tebajja kumukkiriza olw'ensonga nti baakizudde ng'ebigendererwa bye bikonta n'ebya Gavumenti. Musajjalumbwa yalumirizza Ssematimba okukozesa obubi ekifo kye n'atulugunya baddereeva omuli okubasiba n'okubakwatira mmotoka zaabwe awatali nsonga.\nBaddereeva baagala Ssematimba annyonnyole ku bino byonna nti ssinga takikola, bo si beetegefu kukolagana naye.\nKatumba yawadde Ssematimba amagezi obutagezaako kukozesa kifuba okweremeza ku bukulembeze bwa ttakisi wabula addeko ebbali naye alabe ebintu bwe bitambula.\nAba famire abaafiiridde mu kabenje baziikiddwa\nWalukagga atabuse ne minisita ku by'omwana


Bukedde Online - Engeri Chameleone gye yasiiwuuse empisa n'asika ku minisita akazindaalo\nEngeri Chameleone gye yasiiwuuse empisa n'asika ku minisita akazindaalo\nEkibookisi Muhangi kye yasimula kisattiza famire\nOmwana agambibwa okubuzibwawo ku lwomukaag...\nNankabirwa ng’atunuulidde Chameleone mu ngeri y’okumwewuunya.\nMINISITA Ruth Nankabirwa yabadde anaatera okuggusa poyinti ye, agenda okuwulira ng'akazindaalo kamuvudde mu ngalo. Yatidde n'akatunuulira nga kaggweerayo olwo Chameleone eyakamusiseeko n'asuulamu oluyimba lwa Super Star. Minisita amaaso yagazzizza ku Ssabavvulu Balaam eyamuyise mu kivvulu ate nga ne Balaam eyabadde atidde ennyo nga naye amaaso agatadde ku Chameleone.\nOyo Balaam yagamuggyeko n'agatunuuliza minisita kyokka ng'olabira ddala okwetonda okuteetaagisa kwongerako bigambo birala. Balaam Barugahara eyategese ekivvulu kino yakulembedde minisita ne bava ku siteegi. Yamuwerekedde okutuuka ku baserikale be abaabadde abangi n'alinnya emmotoka n'ava mu kivvulu kya Saba saba ng'anyenya mutwe.\nOyo yabadde Saba saba yennyini era nga ly'erinnya Jose Chameleone lye yatuuma ekivvulu kye ekyabadde e Lugogo Cricket Oval ku Lwokutaano. Saba saba yali mmundu eyagoba eyali Pulezidenti wa Uganda Idd Amin Dada mu 1979.\nChameleone yayimbyemu ‘kayala' ng'enjogera bw'eri akazindaalo ka minisita n'akawa Zigidy eyayimba Eno Mike-eno Mike, bwe yamaze n'akawa Abdul Mulaasi owa Swimming pool olwo abantu kwe kwebuuza ekiddako ng'abayimbi be be baayise abaggwaako beefuze siteegi.\nAbantu baatabuddwa ng'abamu bagenda mu maaso na mazina abalala baasigadde bawuniikiridde ku kyakoleddwa ku minisita nga bwe beesooza. Mu kusooka, Chameleone yaduumidde abakubi b'ebivuga bagende mu maaso nga minisita akyayogera ne bagaana ye n'asalawo akyemalire.\nMu kadde we baamusikambuliddeko akazindaalo, minisita yabadde aggulawo Leediyo 4 eya Balaam nga Chameleone aweza emyaka 20 mu kuyimba. "Nasooka kuyita Pulezidenti Museveni eyafuna ebimukutte n'atuweereza minisita kyokka nga ne minisita yennyini nali muyise nga mukwano gwange. "Twakola pulogulaamu ne Chameleone ave ku sitegi ku ssaawa 4:00 ez'ekiro atuwe eddakiika 10 minisita akole egigye aveeko tukube ebiriroliro wabula yabadde yaakamalako eddakiika ssatu zokka ng'ayogera eri abantu nga tewali na muntu yenna ayombye nti aludde ku siteegi, Chameleone gye yafubutuse nga tannebuuzizzaako n'asika akazindaalo saategeddeyo.\nNfunye amasimu g'abantu abanene bangi nga beemulugunya ku Chameleone kye yakoze nga beebuuza ekigendererwa kye oba yabadde ayagala minisita alwane, ayagala kumuswaza, yabadde ayagala kuleeta kavuyo n'ebirala bye bakyebuuza.\nYABADDE AMULEETEDDE SSENTE\nMinisita yali atuleetedde ssente ezisoba mu bukadde 20 nga kuliko ez'okugula CD ku 5,000,000/- nga n'omukulembeze amuweerezza obubaka bwa 15,000,000/- kyokka zonna yaziddiza eyazimuwa.\nOmukyala eyali akutte ssente Mzee Museveni ze yali aweerezza yali ku bbali awo kyokka yazizza buzza mu bbaasa nga kimuyitiriddeko. Ekigendererwa kya Chameleone kyali kya kwagala kutwala ye ne Bobi Wine ng'ekikulu mu kivvulu kye ng'alowooza nti abantu lwe banaamwagala naye n'alaba nga minisita atutte ‘sho' yonna n'amuggyako akazindaalo.\nYakwatibwa n'obuggya ng'alaba nkoze leediyo kubanga ye tagisobola. Ekisaawe ky'abaddemu abantu bangi era bonna abo yatyobodde minisita nga balaba era bw'aba amwetondera, bonna abo balina okukimanya.\nNsaba abayimbi babeere n'empisa kubanga bwe baba beewulira amaanyi ate enkya tebajja kubeera nago ate be ‘bazalawa' be bagabawa. Sisuubira nti ku Chameleone kye yakoze kituweesa kitiibwa ate bwensigala nga mussaamu ssente mba nga nze azimussaamu yeeyise bubi eri abantu. N'olwekyo ng'enda kumutunuulira mwesonyiwe bw'aliddamu empisa tuliddamu okukolagana.\nEbivvulu bya Chameleone ebisigaddeyo Balaam bye yagula, yagambye nti asigazza by'e Lyantonde ne Mbarara naye ab'ebifo ebyo bajja kutabuka singa Chameleone tayimba ate ng'ebintu byonna byasasulwa n'abakubi b'ebyuma baasasulwa n'abayimbi abagenda okumuwerekera n'olwekyo agenda kusooka abeere naye abikole biggwe amuviire.\nAgamba nti empisa za Chameleone zaasiiwuuka nnyo mu kivvulu kubanga yaggyamu n'essaati n'ayimba mu maaso ga maamawe, Prossy Mayanja eyali mu kivvulu ng'ate ekyo mu buwangwa kyandibadde si kituufu.\nAgamba nti tayagala kulwanagana na ba byakwerinda olw'empisa embi naye bagenda kutandika okutawaanya abategeka ebivvulu bya Chameleone nga bamanyi agenda kubikoleramu effujjo. Bukedde yanoonyezza Minisita Nankabirwa nga ye nampala w'emirimu gya Gavumenti mu Palamenti wabula omuyambi we n'ategeeza nti alina olukiiko lwe yabaddemu


Bukedde Online - Omusamize yeezinze ku muduumizi wa poliisi\nMARIAM Namaganda, omutuuze w’e Nkoni mu ggombolola y’e Kkingo mu disitulikiti y’e Lwengo atutte omuduumizi wa poliisi mu Greater Masaka, Enock Abaine mu kakiiko k’eddembe ly’obuntu n’akakwasisa empisa mu poliisi ng’amuvunaana okulemesa poliisi okukwata abatuuze ababba ssente ze ezaasangibwa mu masabo ge ate oluvannyuma ne bagakumako omuliro nga ne poliisi yeetaba mu bikolwa bino.\nNamaganda ne bba Lukyamuzi. Mu katono ye Enock Abaine\nAlumiriza nti poliisi y’e Nkoni yeekobaana n’abakulembeze b’ekibiina ekigatta abasawo b’ekinnansi ekya NACOTHA ne bamukwata n’aggalirwa ku poliisi e Masaka nga balumiriza nti, mu ssabo lye wakolebwayo ebikolwa ebikyamu omuli okukuba abalwadde ababa balemeddwa okusasula n’okusaddaaka abantu ekitali kituufu.\nYayongeddeko nti beeyambisa akaseera nga bamuggalidde ne basaalimbira mu maka ge n’abatuuze emirundi ebiri ne babba ssente ze 12,000,000/- n’ebintu ebikalu olwamala ne bateekera amasabo omuliro.\nAlumiriza nti abaakola effujjo kwaliko abeebyokwerinda, poliisi n’akakiiko ka LC ku kyalo.\nSsaalongo Kayinga Kiggundu akulembera abasawo b’ekinnansi mu Greater Masaka, yategeezezza nti, bazze bafuna okwemulugunya ku ssabo lino kwe kusalawo okulyaza ne baasangayo engoye n’ebinnya era Namaganda yalemwa okubannyonnyola obulungi ku bintu bino ne bamuwaayo mu boobuyinza.\nNamaganda yagambye nti, yasooka kwewandiisa n’ekibiina kya ‘Uganda n’Eddagala lyayo’ ate oluvannyuma ne yeewandiisa mu NACOTHA.\nYe Abaine yategeezezza nti, abaserikale baaasindikibwa kunoonyereza ku kwemulugunya kw’abantu abaali abakambwe nnyo ku mukyala ono era kyekyamuwaliriza okukubayo olukiiko okubakkakkanya kyokka olukiiko olwaddako teyaluliimu naye lwali lugenda mu maaso abamu ku bantu kwe kwemulula ne bookya amasabo ge.\nFarouk Nyende akulira ekitongole kyeddembe ly’obuntu ku ttabi ly’e Masaka yakakasizza nga bwe baafunye okwemulugunya kuno nga bagenda kutandika okunoonyereza.


Nebukadduneeza Aloota ku Bwakabaka Obulinga Omuti | Ekitabo ky’Abaana\nBISOME MU Afrikaans Albanian American Sign Language Amharic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Croatian Czech Dangme Danish Dutch Edo Efik English Estonian Ewe Fijian Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italian Sign Language Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangal Kwanyama Latvian Lhukonzo Lingala Lithuanian Lomwe Low German Lucholi Luganda Luo Luswayiri Luwalabu Macedonian Macua Malagasy Malay Malayalam Mam Marathi Maya Mazatec (Huautla) Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Spanish Sranantongo Sunda Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nLumu ekiro, Nebukadduneeza yaloota ekirooto ekitiisa. Yayita abasajja be abagezigezi bamubuulire amakulu g’ekirooto ekyo, naye tewali n’omu yamubuulira makulu gaakyo. Oluvannyuma kabaka yayita Danyeri n’amubuulira ekirooto ekyo.\nNebukadduneeza yagamba Danyeri nti: ‘Mu kirooto nnalabye omuti ogwakula ne gutuukira ddala ku ggulu. Gwabadde gusobola okulengerwa mu nsi yonna. Gwabaddeko ebikoola ebirabika obulungi n’ebibala bingi. Ensolo zaabadde ziwummulira wansi waagwo, era nga n’ebinyonyi biri ku matabi gaagwo. Oluvannyuma malayika yavudde mu ggulu n’agamba nti: “Muteme omuti, era mugutemeko amatabi gaagwo. Kyokka muleke ekikonge n’emirandira gyakyo mu ttaka era mukisibeko olukoba olw’ekyuma n’olw’ekikomo. Omutima gw’omuti gujja kukyuka gulekere awo okuba ogw’omuntu gufuuke ogw’ensolo era ebiseera musanvu biyitewo. Abantu bonna bajja kumanya nti Katonda ye Mufuzi era nti obwakabaka abuwa oyo yenna gw’ayagala.”’\nYakuwa yategeeza Danyeri amakulu g’ekirooto ekyo, era Danyeri yatya nnyo. Yagamba kabaka nti: ‘Ai kabaka, kyandibadde kirungi singa ekirooto kino kibadde kikwata ku balabe bo, naye kikwata ku ggwe. Omuti omunene ogwatemeddwa ye ggwe. Obwakabaka bwo bugenda kukuggibwako era ogenda kulya omuddo ng’ensolo ez’omu nsiko. Naye olw’okuba malayika yagambye baleke ekikonge n’emirandira gyakyo mu ttaka, ojja kuddamu okuba kabaka.’\nNga wayise omwaka gumu, Nebukadduneeza bwe yali atambula waggulu ku nnyumba mu lubiri lwe nga yeetegereza engeri Babulooni gye kyali kirabika obulungi, yagamba nti: ‘Laba ekibuga kino ekirabika obulungi kye nnazimba. Nga ndi wa kitiibwa nnyo!’ Bwe yali akyayogera ebigambo ebyo, eddoboozi lyava mu ggulu ne ligamba nti: ‘Nebukadduneeza! Obwakabaka bwo bukuggiddwako.’\nMu kiseera ekyo, Nebukadduneeza yagwa eddalu era n’atandika okweyisa ng’ensolo ez’omu nsiko. Yagobebwa mu lubiri n’atandika okubeera ku ttale n’ensolo ez’omu nsiko. Enviiri za Nebukadduneeza zaakula okwenkana ebyoya by’empungu, era enjala ze ne ziwanvuwa ng’ez’ebinyonyi.\nOluvannyuma lw’emyaka musanvu, Nebukadduneeza yaddamu okutegeera era Yakuwa n’addamu n’amufuula kabaka wa Babulooni. Nebukadduneeza yagamba nti: ‘Ntendereza Yakuwa, kabaka asingayo okuba waggulu. Kati nkimanyi nti Yakuwa ye Mufuzi. Atoowaza abantu ab’amalala, era awa obwakabaka oyo yenna gw’aba ayagadde okubuwa.’\n“Amalala gaviirako omuntu okugwa, era okwegulumiza kuviirako omuntu okwesittala.”—Engero 16:18\nEbibuuzo: Ekirooto kya Nebukadduneeza kyalina makulu ki? Kiki Nebukadduneeza kye yayiga?\nObwakabaka bwa Katonda Bwatandika Ddi Okufuga? (Ekitundu 1)\nBw’oba omanyi eky’okuddamu, osobola okukinnyonnyola omulala ng’okozesa Bayibuli?


Bukedde Online - Ogwa Bajjo okunyiiza Museveni gugobeddwa\nBakutte agambibwa okukuba Imaam w’e Bugiri...\nOmulamuzi wa kkooti ya Buganda Road Stella Amabirisi agobye omusango ogubadde guvunaanwa omutegesi w'ebivvulu Andrew Mukasa amanyiddwa nga Bajjo oluvannyuma lwoludda oluwaabi okubulwa obujjulizi mumusango guno.\nOmulamuzi wa kkooti ya Buganda Road Stella Amabirisi agobye omusango ogubadde guvunaanwa omutegesi w'ebivvulu Andrew Mukasa amanyiddwa nga Bajjo oluvannyuma lw'oludda oluwaabi okubulwa obujulizi mu musango guno.\nBwabadde awa ensala ye ategeezezza nti omusango guludde nga gwongezebwayo kyokka oludda oluwaabi ne lulemererwa okuleeta omujulizi wadde omu ekintu ky'agambye nti kirinnyirira eddembe ly'omuwawabirwa.\nAgambye nti ebbanga omusango lyegumaze mu kkooti singa abajulizi bagulinamu obwagazi bandibadde bajja dda mu kkooti ne balumiriza Bajjo.\nWabula Bajjo afulumye mu kkooti nga takiriza oba nga ddala kituufu kkooti egobye omusango gwe.\nBajjo abadde awerenemba n'omusango gwokunyiiza omukulembeze we ggwanga bweyasinziira mu Katambi nga agamba nti omwaka 2021 wegulituukira nga Pulesident Museveni avudde muntebe.


Bukedde Online - Akabi k’omukwano ogulimu obunkenke\nWALI obaddeko mu mbeera ng’omwagalwawo akwekengera oba akuteeka ku bunkenke? Teri kinyiiza ng’okubeera n’omuntu gw’oyagala naye nga ye si mwesimbu gy’oli kubanga atuuka n’okukukozesa by’otandikoze.\nOyinza n’okufuuka mbega nga tewabusoma nga Kimuli bw’annyonnyola era agamba bw’ati; “Namulabira ku kukukuta nga bwe bamukubira essimu tagikwata nga wendi.\nWaakiri ng’afuluma n’agikwatira wabweru. Wano we nnamanyira nti kirabika nkuuma lubugo,” Deogratious Kimuli Koomu ku Nkuzongere bw’agamba.\nN’agattako nti; Natandika okuteebereza nti kirabika abamukubira baganzi be.\nWabula tekyambeerera kyangu kumuleka kuba nali mmwagala. Natandika okweyigiriza okumukyawa nga nina kumusala nsobi zokka.\nNatandika okwegendereza embeera ze ne by’akola nga bwe mukwata ensobi asobole okuntama nga simenyese mutima. Nasooka kulumika ssimu ze bamukubira ne nkizuula nga b’ayita mikwano gye ate be bamuyita sswiiti n’okumuweereza obubaka ku ssimu nga bamuwaana nga bwe bamwagala ennyo.\nOlulala namuwa 200,000/- nga njagala tuzitetenkanye zitumazeeko omwezi naye nga ye ateesa kugenda ku bbiici, kugenda awutu kucakala ne mmanya nti tajja kunzimba.\nAte ng’ataayaaya n’ebikoosi by’emisege, nga tolimusanga waka ng’omukyala bw’alindirira omwami we kuba n’oluusi nga nze mmuggulira okutuusa mukwano gwe bwe yaηηamba nti ammalira budde kubanga alina omuvubuka gw’ayagala era eno ye yali entikko ya buli kimu ne mmuta.\nYandaga nti tekyamuluma kuba olwayawukana, n’atimba ebifaananyi byabwe n’omuvubuka w’ayagala ku ‘face book wall’ ye ng’amuwaana. Ate Hellen Namirimu ow’e Kiyanda agamba nti; “ Omusajja bwe yagaana okundaga ewuwe, ne ntandika okumwekengera.\nYasala amagezi n’anfunira ennyumba ne tutandika okubeera ffembi kumbe yali mufumbo ng’ambikka bbula. Agattako nti; omusajja ono yankwana naakamala okusoma ne tucakala naye nga buli bwe tuvaayo tusula mu wooteeri.\nBannange tewali kitama ng’omusajja atabaala loogi kuba ogiyingira otyayo, otya abantu okukulaba kyokka nga nze gw’asindikayo okusasula akasenge nga ye asigadde mu mmotoka, olwo bwe mmaliriza ne musindikira ennamba y’akasenge ku mesegi n’alyoka ajja.\nNagenda okulaba nga tugenda mu myezi mukaaga ne ntandika okumusaba antwaleko ewuwe naye ng’abuzaabuza mbu wala, si walungi kugenda kiro ate nga bwe nkiremerako ng’ava mu mbeera.\nOluusi ng’akola ebinsanyusa n’anzigya ku mulamwa kuba yali anjagala nnyo ate nga buli kye nsaba akimpeera mu budde naye nga muli mpulira omutima teguteredde.\nLumu yantwala mu nnyumba nga buli kimu mwekiri n’aηηamba nti we tugenda okututandika okubeera. Kino kyansanyusa era nga buli lwe ηηendayo musangayo, muli ne nkakasa nti ddala mmuliko bw’omu.\nNamala kufuna lubuto nga ntuuse n’okuzaala lwe nkizuula nti musajja mufumbo, naye nga sikyalina kya kukola.\nOMANYIRA KU KI AKWEKENGERA?\n1Atandika okwefulukuta ekisusse. Munno bw’atandika okwekengera, atandika okwefulukutira mu bintu byo era buli kiseera ku ssimu yo ng’ayagala kugikebera. Akebera mu nsawo z’empale, essaati n’ekkooti ng’alowooza nti osanga mulimu obubaluwa oba lisiiti za loogi.\n2 Empuliziganya efa. Ritah Kemirembe Bahati omukugu mu kubudaabuda abaagalana agamba nti omuntu bw’aba atandise okwogera oba okukuddamu obubi, manya nti waliwo ekitagenda bulungi.\n3 Okukukemekkereza. Atandika okwongera ng’akusimaasima, okukubuuza ebibuuzo ebitali bimu otere weennyonnyoleko oba okemebwe obyasse byonna ekiraga nti alina kye yategeddeko naye nga talina mazima matuufu, lwakuba atandise okwekengera.\n4 Okubuusabuusa entambula ze. Omwagalwawo bw’atandika okukwekengera ne pulogulaamu ze zitandika okukyuka ate abeera takyazikugamba. Omuntu bwe muba mu mukwano oluusi ebintu bye mukola bikwatagana naye bwe mutandika embeera nga bulyomu yeekengera munne, oyinza okumugwikiriza gy’otomusuubiriza kubeera.\nKino ate kyongera kusajjula mbeera era oluusi n’obufumbo okuggweerawo ddala


Ebyafaayo: Ndi Mumalirivu Okuba Omusirikale wa Kristo | Demetrius Psarras\nBISOME MU Afrikaans Albanian Amharic Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Digor Douala Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indian Sign Language Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nNdi Mumalirivu Okuba Omusirikale wa Kristo\nByayogerwa Demetrius Psarras\nNnawanika mpolampola akatambaala akeeru ng’amasasi gavuga ku buli luuyi. Abasirikale abaali bakuba amasasi ago bampita nveeyo gye nnali nneekwese. Nnavaayo mpolampola ne ŋŋenda we baali nga simanyi obanga bananzita oba banandeka. Nnatuuka ntya okubeera mu mbeera eyo?\nNNAZAALIBWA mu 1926 ku kyalo ekiyitibwa Karítsa eky’omu Buyonaani. Baatuzaala abaana munaana era nze nnali omwana ow’omusanvu. Bazadde baffe baali bakozi nnyo.\nMu 1925, John Papparizos, omuweereza wa Yakuwa eyali omunyiikivu ennyo era eyali ayogerayogera ennyo, yabuulira bazadde bange ku bubaka obuli mu Bayibuli. Olw’okuba bazadde bange baakwatibwa olw’engeri John gye yali annyonnyolamu Ebyawandiikibwa, baatandika okugendanga mu nkuŋŋaana z’Abayizi ba Bayibuli, kati abayitibwa Abajulirwa ba Yakuwa. Maama wange yalina okukkiriza okunywevu era wadde nga yali tamanyi kusoma, yakozesanga buli kakisa ke yafunanga okubuulirako abalala. Eky’ennaku, taata wange yatunuuliranga nnyo obutali butuukirivu bw’abalala era ekyavaamu yalekera awo okugenda mu nkuŋŋaana.\nNze ne bagamba bange twali twagala nnyo Bayibuli naye bwe twavubuka amasanyu g’omu buvubuka ne gatuwugula. Mu 1939, Ssematalo II bwe yali agenda mu maaso mu Bulaaya, waliwo ekintu ekyaliwo ku kyalo kyaffe ekyatukwatako ennyo. Muliraanwa waffe Nicolas Psarras, omwana wa taata waffe omuto, eyali yaakabatizibwa yayitibwa okugenda okuyingira eggye lya Buyonaani. Nicolas, mu kiseera ekyo eyalina emyaka 20, yagamba abakulu b’amagye nti, “Sisobola kulwana kubanga nze ndi musirikale wa Kristo.” Baamutwala ne bamuwozesa mu kkooti y’amagye era ne bamusalira ekibonerezo kya kusibibwa emyaka kkumi. Ekyo kyatwewuunyisa nnyo!\nEky’essanyu, ku ntandikwa ya 1941, amagye ag’omukago gaayingira mu Buyonaani era Nicolas n’ateebwa. Nicolas yakomawo e Karítsa, era Ilias muganda wange omukulu n’amubuuza ebibuuzo bingi ebikwata ku Bayibuli. Nnawulirizanga bulungi nga Nicolas addamu ebibuuzo ebyo. Oluvannyuma, nze, Ilias, ne Efmorfia mwannyinaffe omuto, twatandika okuyiga Bayibuli n’okugendanga mu nkuŋŋaana z’Abajulirwa ba Yakuwa obutayosa. Omwaka ogwaddako, ffenna abasatu twewaayo eri Yakuwa era ne tubatizibwa. Oluvannyuma ne baganda baffe abalala abana nabo baafuuka baweereza ba Yakuwa abeesigwa.\nMu 1942, ekibiina ky’e Karítsa kyalimu abavubuka abalenzi n’abawala mwenda abaali wakati w’emyaka 15 ne 25. Ffenna twali tukimanyi nti tujja kwolekagana n’okugezesebwa okw’amaanyi. N’olwekyo, okusobola okwenyweza mu by’omwoyo, twafunangayo akadde okubeerako awamu ne tusomera wamu Bayibuli, ne tuyimba ennyimba z’Obwakabaka, era ne tusabira wamu. Ekyo kyatuyamba okunywera mu by’omwoyo.\nDemetrius ne mikwano gye e Karítsa\nWABALUKAWO OLUTALO MU BUYONAANI\nSsematalo II bwe yali akomekkerezebwa, ab’ekibiina kya nnaakalyako ani mu Buyonaani baajeemera gavumenti ya Buyonaani era ekyo ne kireetawo olutalo olw’amaanyi. Abayeekera abo baalumbanga ebyalo ne bawaliriza abantu okubeegattako. Bwe baalumba ekyalo kyaffe, baawamba abavubuka basatu Abajulirwa ba Yakuwa, omwali Antonio Tsoukaris, Ilias, nange. Twabagamba nti ffe tuli Bakristaayo era nti tetwenyigira mu ntalo; naye baatukaka okutambula okumala essaawa nga 12 okuva ku kyalo kyaffe okutuuka ku Lusozi Olympus.\nOluvannyuma, omu ku bakulu b’abayeekera abo yatugamba twegatte ku kibinja ekyalinga kirumba ebyalo. Bwe twamugamba nti Abakristaayo ab’amazima tebakwata bya kulwanyisa kutta bantu bannaabwe, yanyiiga nnyo era n’atutwala eri omukulu w’abayeekera omulala eyali amusingako eddaala. Omukulu oyo bwe twamubuulira ennyimirira yaffe, yatugamba nti, “Kale mutwale ennyumbu muteekengako abo ababa bafunye ebisago mu ddwaniro, mubatwale mu ddwaliro.”\nTwamuddamu nti: “Naye watya singa abasirikale ba gavumenti batukwata? Tebaakitwale nti naffe tuli bajaasi?” Yatuddamu nti: “Kati nno mutwalirenga abajaasi abali mu ddwaniro emmere.” Twamuddamu nti: “Naye watya singa omu ku baduumizi atulaba n’ennyumbu n’atulagira okutwalira abajaasi abali mu ddwaniro ebyokulwanyisa?” Omukulu w’eggye yamala akaseera ng’afumiitiriza, oluvannyuma n’atugamba nti: “Ndowooza musobola okulunda endiga! Musigale wano ku lusozi mulunde endiga.”\nOlutalo bwe lwali lugenda mu maaso, twakiraba nti omuntu waffe ow’omunda yali atukkiriza okulunda endiga. Nga wayise omwaka gumu, Ilias, muganda waffe omukulu yakkirizibwa okuddayo eka alabirire maama waffe mu kiseera ekyo eyali afuuse nnamwandu. Ate ye Antonio yalwala n’ateebwa, bwe ntyo ne nsigala nzekka mu buwambe.\nAmagye ga Buyonaani gaagenda gamala abayeekera amaanyi. Ekibinja ky’abayeekera ekyali kituwambye, kyadduka ne kyolekera ebitundu by’ensozi eziriranye ensi ya Albania. Bwe twali tunaatera okutuuka ku nsalo ya Buyonaani ne Albania, abajaasi ba Buyonaani baatuzingiza era abayeekera ne babuna emiwabo. Nze nneekweka emabega w’omuti ogwali gwagwa, ne nneesanga mu mbeera gye njogeddeko ku ntandikwa.\nBwe nnagamba abasirikale ba gavumenti nti abayeekera baali bampambye, abasirikale abo bantwala okumbuuza ebibuuzo mu nkambi y’amagye eyali okumpi ne Véroia, mu Bayibuli ekiyitibwa Beroya. Oluvannyuma bandagira okusima emifulejje abasirikale gye bandyekweseemu. Bwe nnagaana okugisima, omuduumizi w’amagye yalagira ntwalibwe ku kizinga ky’e Makrónisos (Makronisi) abantu bangi kye baali batya ennyo.\nEkizinga Makrónisos, kyonna lwazi lwereere era kikalu nnyo. Kisangibwa kumpi n’omwalo gw’e Attica, mayiro nga 30 okuva mu kibuga Athens. Ekizinga ekyo obuwanvu kiweza mayiro nga munaana ate obugazi tekiweza na kitundu kya mayiro. Kyokka wakati w’omwaka gwa 1947 ne 1958, ekizinga ekyo kyaliko abasibe abasukka mu 100,000, nga muno mwe mwali abayeekera b’ekibiina kya nnaakalyako ani, abo abaali bateeberezebwa okuba abayeekera, n’Abajulirwa ba Yakuwa bangi.\nWe nnatuukira ku kizinga ekyo mu 1949, abasibe baali baateekebwa mu bibinja eby’enjawulo. Nange banteeka mu kibinja ekimu omwali abasajja abawerako. Nze n’abasajja abalala nga 40 twasulanga ku ttaka mu weema eyalina okubeeramu abantu 10. Amazzi ge baatuwanga okunywa gaabanga mabi era nga gawunya ekivundu, era ebiseera ebisinga twalyanga mpindi na bbiriŋŋanya. Enfuufu n’empewo ey’amaanyi byaleetera obulamu ku kizinga ekyo okuba obuzibu ennyo. Naye ekirungi tetwalagirwa kusindika gayinja aganene okumala essaawa eziwera, ng’abamu ku basibe bwe baabakolanga, ekintu ekyabaviirangako okunafuwa n’okwennyamira ennyo.\nNga ndi wamu n’Abajulirwa ba Yakuwa abalala ku kizinga Makrónisos\nLumu bwe nnali ntambulira ku lubalama lw’ekizinga ekyo, nnasisinkana Abajulirwa ba Yakuwa abaali babeera mu bibinja ebirala. Kyatusanyusa nnyo okusisinkana! Okuva olwo twatandika okusisinkananga, naye nga twegendereza nnyo baleme okutugwamu. Ate era twabuulirangako n’abasibe abalala, naye nga tukikola mu ngeri ey’amagezi. Abamu ku basibe abo oluvannyuma baafuuka Abajulirwa ba Yakuwa. Okusisinkanangako awamu, okubuulira, awamu n’okusaba byatunyweza nnyo mu by’omwoyo.\nOluvannyuma lw’emyezi kkumi nga ndi ku kizinga, baŋŋamba nti ekiseera kyali kituuse nnyambale ekyambalo ky’amagye. Bwe nnagaana, bampalaawala ne bantwala mu maaso g’ow’amagye eyali alabirira ekibinja kye nnalimu. Nnamukwasa ekiwandiiko ekyali kigamba nti, “Nze njagala kuba musirikale wa Kristo yekka.” Oluvannyuma lw’okuntiisatiisa, omusirakale oyo yankwasa oyo eyali amuddirira mu buyinza era ng’ono yali bisopu w’Abasoddookisi eyali ayambadde egganduula. Bwe nnaddamu ebibuuzo bye nga nkozesa Ebyawandiikibwa, yanyiiga nnyo era n’agamba nti: “Ono nnalukalala. Mumuggyeewo mumutwale!”\nOlunaku olwaddako, abasirikale era baddamu okundagira okwambala ekyambalo ky’amagye. Bwe nnagaana, bankuba ebikonde era ne bankuba ne bbatuuni. Oluvannyuma bantwala mu ddwaliro ery’oku kizinga okunkebera okulaba obanga amagumba gange gaali tegamenyese, era bwe baamala banzizaayo mu weema mwe twali tusula. Ekyo baakikola okumala emyezi ebiri.\nOlw’okuba nnagaana okwekkiriranya, abasirikale baayiiya amagezi amalala. Bansiba akandooya, ne batandika okunkuba ebigere nga bakozesa emiguwa. Mu butuufu bankuba nnyo. Nga ndi mu bulumi obw’amaanyi, nnajjukira ebigambo bya Yesu bino: “Mulina essanyu abantu bwe babavumanga [era] bwe babayigganyanga . . . Musanyuke era mujaguze, kubanga empeera yammwe nnene mu ggulu; kubanga bwe batyo bwe baayigganya bannabbi abaabasookawo.” (Mat. 5:11, 12) Oluvannyuma, nnazirika.\nNnagenda okudda engulu nga ndi mu kasenge akannyogoga ennyo nga sirina kya kulya, kya kunywa, wadde eky’okwebikka. Wadde kyali kityo, nnawulira emirembe mu mutima. Nga Bayibuli bw’egamba, ‘emirembe gya Katonda gyakuuma omutima gwange n’ebirowoozo byange.’ (Baf. 4:7) Olunaku olwaddako, omusirikale omu yankwatirwa ekisa n’ampa emmere, amazzi, n’ekikooti eky’okwambala. Ate omusirikale omulala yampanga ku mmere ye. Ebintu ebyo awamu n’ebirala bingi byandaga nti ddala Yakuwa yali anfaako.\nAb’obuyinza baali bantwala ng’omuyeekera ow’omutwe omunene, era baasalawo okunsindika mu kkooti y’amagye ey’omu Athens. Oluvannyuma lw’okumpozesa, bansalira ekibonerezo kya kusibibwa emyaka esatu mu kkomera ly’e Yíaros (Gyaros), ekizinga ekisangibwa mayiro nga 30 okuva e Makrónisos.\nEkkomera ly’e Yíaros lyaliko bbugwe omunene gwe baali baazimbisa amatoffaali amamyufu era lyalimu abasibe abasukka mu 5,000 abaali basibiddwa olw’ensonga ezeekuusa ku by’obufuzi. Ekkomera eryo era lyalimu Abajulirwa ba Yakuwa musanvu abaali basibiddwa olw’okugaana okwenyigira mu by’obufuzi. Wadde nga kyali tekikkirizibwa, ffenna omusanvu twakuŋŋananga mu nkukutu okusoma Bayibuli. Era twafunanga ne magazini z’Omunaala gw’Omukuumi, ezaabanga zikukusiddwa ne zitutuusibwako. Oluvannyuma twazikoppololanga era ne tuzikozesa mu nkuŋŋaana zaffe.\nLumu bwe twali tukuŋŋaanye wamu, omu ku bakuumi b’ekkomera yatusanga n’atuggyako ebitabo byaffe. Twatwalibwa mu ofiisi y’omumyuka w’omukulu w’ekkomera era twali tulowooza nti ekibonerezo kyaffe baali bagenda kukyongerako. Kyokka omumyuka w’omukulu w’ekkomera yatugamba nti: “Tubamanyi era tussa ekitiibwa mu nzikiriza yammwe. Tubeesiga. Muddeeyo mukole.” Abamu ku ffe yatuggyako emirimu emizibu ennyo n’atuwa emirimu emyanguko. Ekyo kyatusanyusa nnyo. Twakiraba nti ne bwe twali mu kkomera, enneeyisa yaffe yali eweesa Yakuwa ekitiibwa.\nOkuba nti twasigala nga tuli beesigwa eri Yakuwa kyavaamu n’ebirungi ebirala. Oluvannyuma lw’okwetegereza enneeyisa yaffe, omu ku basibe eyali profesa mu kubala, yakwatibwako nnyo era n’atubuuza ebikwata ku nzikiriza yaffe. Ffe Abajulirwa ba Yakuwa bwe twateebwa mu 1951, naye yateebwa. Oluvannyuma omusajja oyo yabatizibwa era n’ayingira obuweereza obw’ekiseera kyonna.\nNga ndi ne mukyala wange Janette\nBwe nnava mu kkomera, nnaddayo ewaffe e Karítsa. Oluvannyuma nze awamu n’abalala bangi okuva mu Buyonaani twasengukira mu kibuga Melbourne ekya Australia. Eyo gye nnasisinkana mwannyinaffe Janette ne mmuwasa era ne tuzaala omwana omulenzi omu n’abawala basatu. Abaana abo twabakuliza mu makubo ga Yakuwa.\nWadde nga kati nsussa emyaka 90, nkyaweereza ng’omukadde mu kibiina. Naye olw’obuvune bwe nnafuna mu biseera eby’emabega, oluusi nnumizibwa mu mubiri n’ebigere nnaddala nga nva okubuulira. Wadde kiri kityo, nkyali mumalirivu okweyongera okuba ‘omusirikale wa Kristo.’—2 Tim. 2:3.


Bukedde Online - Museveni ayogedde ekyamugaanyi okukubaganya ebirowoozo ne banne\nMuseveni ayogedde ekyamugaanyi okukubaganya ebirowoozo ne banne\nMukomye okukaaba ssente z’okulabirira abaana...\nBasatu bafiiridde mu kabenje k'emmotoka e...\nAdded 18th January 2016\nPULEZIDENTI Museveni agambye okukubaganya ebirowoozo okwabaddewo wakati w’abavuganya ku Bwapulezidenti, yagaanyi okukwetabamu kubanga mpaka za kwogeramu bwogezi ezitalina kye ziyamba muntu waabulijjo.\nPulezidenti Yoweri Museveni ng’akuba kampeyini ku kyalo Kasanga mu Mpondwe Lubiriha Town Council mu ssaza ly’e Bukonzo County mu disitulikiti y’e Kasese.\n“Nze nabadde n’ebyokukola bingi ebisinga okwogera obwogezi. Nze ayagala okutuusa obubaka bwange ku Bannayuganda bonna mu bibuga ne mu byalo okubategeeza bwe tugenda okulwanyisa obwavu n’ebizibu ebirala, nabadde siyinza kwonoonera budde mu mpaka za kwogera,” bwe yategeezezza eggulo.\nMu lukung'aana lw’abaamawulire lwe yatuuzizza mu maka ge e Rwakitura nga lwetabiddwaamu ne bassentebe ba disitulikiti ab’omu Ankore, Museveni yagambye nti teyatidde kuttunka na banne mu kukubaganya ebirowoozo kubanga awo nawo muyitirivu.\n“Nali wa kabi nnyo mu dibeeti nga tukyali mu ssomero. Siyinza kudda mu mpaka za kika ekyo nga waliwo eby’okukola ebirala,” bwe yakkaatirizza.\nYagambye nti Bannayuganda beetaaga amasomero, amalwaliro, enguudo, obugagga, emirembe ng’ebyo by’alina okubakolera okusinga okumalira obudde mu ‘mpaka z’okwogera’.\nYasuubizza nti omulundi omulala lwe zinaategekebwa ng’alina obudde, aligenda n’abakakasa nti muka mu kwogera.\nKu ky’okuba nti olukung'aana luno lwawomwamu mutwe Amerika, yagambye nti, “Si buli kintu kya Amerika nti kya mugaso. Balina emize ffe gye tutayinza kwesembereza. Tulina okukomya okugulumiza abagwira.”\nOkukubaganya ebirowoozo okwabadde ku Serena Hotel mu Kampala, kwetabiddwaamu abeesimbyewo ku Bwapulezidenti abalala bonna okuggyako Museveni owa NRM. Bano ye; Dr. Kiiza Besigye (FDC), Amama Mbabazi (Go Forward), Maj. Benon Biraaro, Dr. Abedi Bwanika, Maureen Kyalya, Joseph Mabiriizi ne Polof. Venansius Baryamureeba.\nKu Bugabe, Pulezidenti yagambye nti talina buyinza bulagira kitundu kuzzaawo abafuzi ab’ensikirano wabula abantu baamu nga bali wamu n’abakulembeze be balina okutuula beesalirewo oba babaagala.\nYagambye nti Buganda, Bunyoro, Toro n’ebitundu ebirala birina abafuzi ab’ensikirano kuba abantu baayo bakkaanya bakomewo nga ne Ankore ya ddembe okuyita mu ngeri y’emu okufuna Obugabe.\nBwe yabadde ku ssomero lya Nkaiga Primary e Maliba mu Busongora North mu disitulikiti y’e Kasese ku Lwomukaaga, Museveni yasuubizza abaayo disitulikiti empya ng’ekutulwa ku Kasese.\nYabasuubizza amazzi, enguudo, amasomero n’amalwaliro n’abakubiriza okutandikawo pulojekiti ezibaggya mu bwavu.\nBeti Kamya awadde Kitaka ekiragiro...


MANEJA w'ebbaala ya Guvnor alumirizza Ivan Kamyuka, ali ku musango gw’okufumita omuntu eccupa n'afa ng'atwalibwa mu ddwaaliro.\nRobert Obona abadde omujulizi ow'omusanvu ategeezezza omulamuzi Wilson Kwesiga owa kkooti Enkulu nti Kamyuka ne John Ahimbisibwe [ eyattibwa] baali baagobebwa dda mu 'club' okumala emyezi 6 lwakukola ffujjo era mu kiseera we baddiramu okulwanagana nga August 2, 2015 ekibonerezo kyabwe kyali kyakaggwako.\nObona agambye nti yagezaako okutaasa Ahimbisibwe n'assa ppamba ku nsingo ye awaali wava omusaayi omuyitirivu kyokka embeera ye ng'eyongera kutabuka okutuusa we baamuddusa mu ddwaaliro lya Case gye yafiira.\nWabula looya wa Kamyuka, Julius Galisonga abuuzizza Obona alage kkooti omusango gwe baggula ku Kamyuka omulundi ogwasooka okulwanira mu bbaala ne Ahimbisibwe nga tagulina n'amutegeeza nti kino kibooziboozi ky'atandise okufumba.\nAbajulizi abalala okuli; Afande Haruna Mugisha ne Micheal Jackson Okello baleese obujulizi bw'ebifaananyi mu kkooti ebiraga essaawa egambibwa nti Kamyuka gye yakozesa okusala Ahimbisibwe mu bulaga n’amagiraasi agaayasibwa mu kulwanagana.\nKamyuka avunaanibwa okutta Ahimbisibwe nga kigambibwa nti entabwe yava ku muwala amanyiddwa nga Nina, gwe baali balwanira.


Young Mulo Naye Akwatiddwa - Radio Simba - Ennene\nOmuvubuka Ssekyema Patrick aka Young Mulo (atali muyimbi) eyalonkomebwa munne Mugisha John Bosco aka Mukiga nti bwebaali bonna mu katambi nga batuga owa Boda Boda mu zzooni y’e Kakeeka mu Divizoni y’e Lubaga nga 30-June naye yakwatiddwa.\nKigambibwa nti Mukiga ne Young Mulo baddamu okubba nga 2-7-2019 Piki piki gyebajja e Mityana wabula nebalondolwa nebakwatibwa e Makindye era abantu nebakuba Young Mulo nebamutta.\nWabula kigambibwa nti Young Mulo teyafa, Poliisi yajjawo kyebalowooza nti mulambo nebagutwala e Mulago mu ggwanika, wabula abakola mu ggwanika nebakizuula nti yali mulamu nebamuteeka mu ddwaliro afune obujanjabi era Poliisi bweyalaba tewali alondoola mu kadde ako nemuleka eyo afune obujanjabi.\nOno bweyadda engulu kigambibwa nti yatoloka mu ddwaliro naddukira ewaabwe gyebamuzaala e Mpigi gyeyasangiddwa nga yekukumye. Ono okukwatibwa kyadiridde Mukiga okuwaayo ebikwata ku munne, Poliisi neddayo e Mulago ekakase oba nga ddala omulambo gwono gyeguli gyebabategeerezza nti yali mulamu era yatoloka mu ddwaliro.\nEddy Kenzo azudde mwanyinna gwamaze emyaka 23 nga talaba\nBuchaman alabiseeko ku Poliisi e Katwe


Bukedde Online - Ebyabaddewo nga Museveni aggyayo empapula mu NRM okuvuganya ku Bwapulezidenti\nJohn Ssimbwa yesowoddeyo okuvuganya Pulezidenti Museveni ku bwa Ssentebe bw'ekibiina kya NRM\nMao akambuwadde n'ayimiriza abadde omutees...\nPULEZIDENTI Museveni aggyeyo empapula z’ekibiina kya NRM ezimukkiriza okuddamu okubeera ssentebe waakyo mu ggwanga n’okumukkiriza akwatire ekibiina bendera mu kulonda kwa 2021.\nDr. Tanga Odoi akulira akakiiko k'ebyokulonda mu NRM yakakasizza nga Pulezidenti bwe yasindise bannamateeka be abaamuggyiddeyo empapula ku bifo byombi era n'asasula n'obukadde 20 ezeetaagisa.\nEmpapula bannamateeka baazikimye ku kitebe kya NRM ku Kyadondo Road, era Tanga Odoi yakakasizza nti ebyetaago byonna bye baasaba Pulezidenti yabiweerezza era ne bamuwandiika.\nMuseveni y'abadde ssentebe wa NRM okuva lwe bajja mu buyinza era ng'abadde Pulezidenti wa Uganda okuva mu 1986. Kyokka yatandika okukubwako akalulu mu 1996 ng'okuva olwo azze awangula okulonda okuzze kutegekebwa.\nOlukiiko olufuzi olw'oku ntikko olwa CEC lwayisa dda ekiteeso ekisimbawo Museveni mu kulonda okujja nga tavuganyiziddwa. Ekisigalidde lwe lukiiko ttabamiruka (Delegates Conference) okukikubako akalulu.\nKu kifo kya ssentebe w'ekibiina, John Ssimbwa eyaliko omubaka wa Makindye East ne Mathias Lukwago abaabadde bagezaako okuggyayo empapula baalemereddwa olw'obutaba na ssente za kwewandiisa.\nGuno gwe mulundi ogwokuna nga Pulezidenti aggyayo empapula mu kibiina kya NRM okwesimbawo ku bwassentebe n'okukwatira ekibiina bendera ku bwapulezidenti. Yasooka mu 2005 nga yeetegekera okulonda kwa 2006 era teyavuganyizibwa.\nYaddako mu 2010 nga yeetegekera okulonda kwa 2011 era teyavuganyizibwa ne mu 2015 nga yeetegekera okulonda kwa 2016 era ku nfunda zonna yayitamu tavuganyiziddwa\nAbaagezaako okumwesimbako mulimu: Dr. Elizabeth Lugudde Katwe, Capt. Daudi Ruhinda Magulu n'abalala. Baggyayo empapula okwesimba ku bwassentebe bwa NRM n'okukwatira ekibiina bendera ku bwapulezidenti kyokka nga bawandulwa tebannatuuka mu ttabamiruka wa kibiina.\nMu kulonda kwa 1996 , Dr. Kawanga Semwogerere eyali Minisita w'Ensonga ez'ebweru yalekulira obwaminisita ne yeesimba ku bwapulezidenti mu nkola ey'omugendo ate mu 2001, Dr. Besigye yava mu NRM n'amwesimbako ng'ajjira mu kisinde ekya Reform Agenda. Okwewandiisa okukwatira ekibiina bendera ku kifo ky'obwapulezidenti osasula obukadde 10, ku bwassentebe bw'ekibiina mu ggwanga obukadde 10, omumyuka wa ssentebe w'ekibiina asooka n'owookubiri obukadde butaano buli kifo.\nHaji Moses Kigongo ye mumyuka wa ssentebe asooka ate Rebecca Kadaga ye mumyuka wa ssentebe owookubiri. Abakiise ba ssentebe omukaaga abatwala ebitundu okuli; Kampala, obukiika kkono, obuvanjuba, obugwanjuba, amasekkati (Buganda) ne Karamoja osasula obukadde bubiri n'ekitundu. Ababaka ba Palamenti basasula obukadde bubiri ate bammeeya b'ebibuga basasula akakadde kamu n'ekitundu.\nEggulo amyuka Ssaabawandiisi wa NRM, Richard Todwong yakwasizza mu butongole akakiiko k'ekibiina ak'ebyokulonda enkalala z'abalonzi bonna mu ggwanga.\nTodwong yategeezeza nti abalonzi abeewandiisa bali 11,933,793 ate ebyalo ebirondebwamu biri 68,740. Enkalala zonna ziriko ennamba ey'enjawulo ‘code' okwewala okujingirira empapula.\nPULEZIDENTI Museveni aggyeyo\nempapula z'ekibiina kya\nNRM ezimukkiriza okuddamu\nokubeera ssentebe waakyo mu\nggwanga n'okumukkiriza akwatire\nekibiina bendera mu kulonda\nDr. Tanga Odoi akulira\nakakiiko k'ebyokulonda mu NRM\nyakakasizza nga Pulezidenti\nbwe yasindise bannamateeka\nbe abaamuggyiddeyo empapula\nku bifo byombi era n'asasula\nn'obukadde 20 ezeetaagisa.\nbaazikimye ku kitebe kya NRM\nku Kyadondo Road, era Tanga\nOdoi yakakasizza nti ebyetaago\nbyonna bye baasaba Pulezidenti\nyabiweerezza era ne bamuwandiika.\nMuseveni y'abadde ssentebe\nwa NRM okuva lwe bajja mu\nbuyinza era ng'abadde Pulezidenti\nwa Uganda okuva mu 1986.\nKyokka yatandika okukubwako\nakalulu mu 1996 ng'okuva olwo\nazze awangula okulonda okuzze\nOlukiiko olufuzi olw'oku ntikko\nolwa CEC lwayisa dda ekiteeso\nekisimbawo Museveni mu kulonda\nokujja nga tavuganyiziddwa.\nEkisigalidde lwe lukiiko ttabamiruka\nKu kifo kya ssentebe\nw'ekibiina, John Ssimbwa eyaliko\nomubaka wa Makindye East ne\nMathias Lukwago abaabadde\nbagezaako okuggyayo empapula\nbaalemereddwa olw'obutaba na\nssente za kwewandiisa.\nGuno gwe mulundi ogwokuna\nnga Pulezidenti aggyayo empapula\nmu kibiina kya NRM\nokwesimbawo ku bwassentebe\nn'okukwatira ekibiina bendera ku\nYasooka mu 2005 nga yeetegekera\nokulonda kwa 2006 era\nteyavuganyizibwa. Yaddako mu\n2010 nga yeetegekera okulonda\nkwa 2011 era teyavuganyizibwa\nne mu 2015 nga yeetegekera\nokulonda kwa 2016 era ku nfunda\nzonna yayitamu tavuganyiziddwa\nmulimu: Dr. Elizabeth Lugudde\nKatwe, Capt. Daudi Ruhinda Magulu\nn'abalala. Baggyayo empapula\nokwesimba ku bwassentebe\nbwa NRM n'okukwatira ekibiina\nbendera ku bwapulezidenti kyokka\nnga bawandulwa tebannatuuka\nmu ttabamiruka wa kibiina.\nMu kulonda kwa 1996 , Dr.\nKawanga Semwogerere eyali\nMinisita w'Ensonga ez'ebweru\nyalekulira obwaminisita ne\nyeesimba ku bwapulezidenti\nmu nkola ey'omugendo ate mu\n2001, Dr. Besigye yava mu NRM\nn'amwesimbako ng'ajjira mu\nkisinde ekya Reform Agenda.\nekibiina bendera ku kifo\nobukadde 10, ku bwassentebe\nbw'ekibiina mu ggwanga obukadde\n10, omumyuka wa ssentebe\nw'ekibiina asooka n'owookubiri\nobukadde butaano buli kifo.\nHaji Moses Kigongo ye mumyuka\nwa ssentebe asooka ate\nRebecca Kadaga ye\nmumyuka wa ssentebe\nAbakiise ba ssentebe\n(Buganda) ne Karamoja osasula\nobukadde bubiri n'ekitundu.\nAbabaka ba Palamenti basasula\nobukadde bubiri ate bammeeya\nb'ebibuga basasula akakadde\nEggulo amyuka Ssaabawandiisi\nwa NRM, Richard Todwong yakwasizza\nmu butongole akakiiko\nk'ekibiina ak'ebyokulonda enkalala\nz'abalonzi bonna mu ggwanga.\nTodwong yategeezeza nti abalonzi\nabeewandiisa bali 11,933,793\nate ebyalo ebirondebwamu biri\nEnkalala zonna ziriko ennamba\ney'enjawulo ‘code' okwewala\nDaudi Ruhinda Magulu\nHaji Moses Kigongo\nWembley wa Kenzo kati atendeka mazina\nMutaka annemesezza okufuna omukyala\nMunnamagye akubye Museveni mu mbuga\nDP erangiridde abaagala ekya Mao


Bukedde Online - Ebipya bizuuse ku bavubuka abaalumbye Palamenti\nMwewale enjawukana z’ebyobufuzi - Minisita...\nEbya Pallaso okukubwa e South birimu omukazi...\nKafeero ne Ssenjako baakwatiddwa ku Lwokusatu oluvannyuma lw’okuwanuka mu kibanyi kya Palamenti gye baabadde bagenze okuwuliriza ebiteesebwa ne babuuka ne bagwa wansi mu babaka nga bateesa.\nAbavubuka bano be bamu ku baali mu kabinja ka ‘Poor Youth’ abaali bakulirwa Richard Kirekyankuba. Mu kiseera kino ye kkansala w’abavubuka ku lukiiko lwa munisipaali y’e Kawempe.\nAbavubuka bano abasibuka e Kawempe bakolera mu bibiina ebiwerako naye nga bonna balina ebigendererwa bye bimu era n’ebikolwa bifaanagana.\nMu January wa 2018 obubiina obw’enjawulo baasalawo bonna okwegatta ne batongoza kye baayita ‘Kawempe Republic’ nga bagamba nti baali beekutudde ku Uganda ng’efuuse ensi eyeetongodde. Hamid Luutu Walakira gwe baatongoza nga ‘pulezidenti’ waabwe.\nAbalala abaaweebwa ebifo kuliko; Roy Ssembogga Roy minisita w’ebyobulamu, Bashir Kamugo wa byanjigiriza, Martin Lukanga mwogezi, Vicent Kaggwa ye Gavana wa ‘bbanka enkulu’, Moses Bigirwa sipiika wa Palamenti n’abalala.\nKyokka baasalawo okutondawo amatabi ag’enjawulo agalina okubayamba okutuuka ku biruubirirwa byabwe eby’okwenunula.\nKigambibwa nti omubaka wa Kawempe South, Mubarak Munyagwa ye yatandika enkola y’okutondawo obubiina buno mu 20110 bwe yali anoonya akalulu akaamutuusa ku Bwammeeya bwa Kawempe. Munyagwa teyafunise kubaako ky’atangaaza.\nAbamu ku bavubuka bano baakwatibwa era pulezidenti waabwe Luutu Walakkira kkooti ya LDC n’akulira ‘poliisi’ yaabwe Elia Musoke ne basindikibwa e Luzira ku limanda.\nMutaasa eyakwatiddwa azaalibwa Mulago era gy’abeera era nga y’omu ku bavubuka abali mu kisinde kya ‘People Power’ ekikulirwa omubaka wa Kyaddondo East, Robert Kyagulanyi (Bobi Wine).\nNga October 9, 2018 ekibiina kya FDC kyatongozza ekibiina ky’abavubuka ekya ‘Red Top Brigade’ ku mukolo ogwali ku kitebe e Najjanankumbi.\nBaali bakuza mikolo gy’Ameefuga kwe baatongoleza ekibiina ekirwanirira eddembe n’okwenunula kwa Bannayuganda nga kikulirirwa Charles Kafeero Mutaasa (eyalumbye Palamenti).\nOmukolo gwetabwako ebikonge by’ekibiina abakulemberwa pulezidenti w’ekibiina Patrick Oboi Amuriat, Ibrahim Ssemujju Nganda omwogezi w’ekibiina n’abalala.\nAkulira oludda oluvuganya mu palamenti, Betty Aol Ocan yasaba bannakibiina okukwatagana n’abavubuka mu lutalo lwe baliko olw'okweddiza obuyinza kuba amaanyi gali mu bo era bantu ba mugaso abatasaanye kulekebwa mabega.


AUDIO! Tugenda kwetunda teri kuddamu kusoma, abayizi bekyaaye olwa Pulezidenti M7 okuggala amassomero - Equator News Today\nHome Entertainment AUDIO! Tugenda kwetunda teri kuddamu kusoma, abayizi bekyaaye olwa Pulezidenti M7 okuggala amassomero\nAUDIO! Tugenda kwetunda teri kuddamu kusoma, abayizi bekyaaye olwa Pulezidenti M7 okuggala amassomero\nAggregated June 7, 2021In : Entertainment\nAbamu ku bayizi balangiridde okufuna embutto mu nnaku zino 42, omukulembeze w’eggwanga Yoweri Kaguta Museveni ze yagaddewo amassomero ng’emu ku ngeri y’okulwanyisa Covid-19.\nMuseveni agamba nti abakulira amassomero okulemwa okuteekesa mu nkola ebiragiro by’okulwanyisa Covid-19, omuli okulagira abayizi okwamabala masiki ne badda ku nsonga ya kunoonya nsimbi, y’emu ku nsonga lwaki Covid-19, ayongedde okusanira amassomero.\nMungeri y’emu agamba nti Covid, yeyongedde mu baana wakati w’emyaka 10 – 19 nga singa basigala massomero, embeera eyinza okusajjuka.\nMuseveni yagadde amassomero n’amatendekero agawaggulu, okumala ennaku 42 n’okutandiika enkya ya leero.\nWabula abayizi abasangiddwa mu Kampala nga baddayo awaka okuva ku massomero ag’enjawulo, eky’okuggala amassomero wakati mu kulwanyisa Covid -19, bagamba nti bangi ku bo, bagenda kwetunda ssaako n’okufuna embutto.\nAbamu bagamba nti ebirooto byabwe biyinza obutatuukirira ng’abamu tebagenda kudda ku massomero.\nAbayizi ba massomero\nPoliisi eyongedde okulabula aba bodaboda, abalemeddeko okusigala nga basabaza abantu okusukka essaawa ezakkiriziddwa.\nOkusinzira ku mukulembeze w’eggwanga Yoweri Kaguta Museveni, bodaboda zakusigala nga zikola okuva ku makya, okutuusa ssaawa 12, ez’akawungeezi.\nMuseveni agamba nti bakooye okukwata abantu ne bajjuza amakkomera olw’okugyemera ebiragiro nga ku mulundi gunno, abantu bagenda kubayamu akasente mu ngeri ya ‘Fine’ singa bagyemera ebiragiro.\nKati no, Poliisi egamba nti ku mulundi guno, kigenda kuyamba nnyo, abantu okuteekesa mu nkola ebiragiro olw’okutya okubagyamu akasente kaabwe.\nFred Enanga, omwogezi wa Poliisi mu ggwanga, agamba nti aba bodaboda abali emputtu ku mulundi guno bagenda kubagyamu akasente.\nEddoboozi lya Enanga\nAba Takisi, bakangudde ku ddoboozi ku ngeri y’okuteekesa mu nkola ebiragiro eby’okutangira okutambuza Covid-19.\nOkusinzira ku ssentebe w’ekibiina ekigata ekimu ku kiwayi kya Takisi ekya UTRADA, Mustafa Mayambala, olw’okutya omukulembeze w’eggwanga okuyimiriza entambula z’olukale, buli takisi okuyingira paaka n’okugikkiriza okutikka abantu, erina okuba n’ebisanyizo omuli Sanitayiza, Ddereeva ne Kondakita okwambala masiki, abasabaze bonna okwambala masiki ssaako n’okuteekawo ekifo, eky’okunaaba mu ngalo.\nMungeri y’emu n’abasabaze abeekoza ku ky’okwambala Masiki, eky’okulinya Takisi, balina okukyesonyiwa.\nMayambala mu ngeri y’emu agambye nti Takisi yonna etalina Kondakita, tebagenda kugikkiriza kuddamu kutikka bantu nga kikoleddwa okuteekawo embeera ey’okutangira okutambuza obulwadde.\nPrevious article Jose Chameleone, Daniella mark 13th wedding anniversary\nNext article Kyambogo University Student, Teacher Die of Covid19


Poliisi ye Masaka eyimirizza empaka za Sebamala Easter Cup, Abatuuze balumirizza Omumyuka wa Pulezidenti Sekandi okuba mu kobaane - Watchdog Uganda\nAbatuuze be Bukoto Central nga bawakanya Poliisi okuyimiriza emizanyo gya Sebamala Easter Cup.. mu katono ye Eng. Sebamala Richard\nWABADDEWO akasattiro ku lw’omukaaga ku kyalo Kitofaari ekisangibwa mu muluka gwe Kyantale mu Gombolola ye Kyanamukaaka, Poliisi okuva e Masaka bwe yalumbye abatuuze abaabadde bakungaanye okutongoza empaka z’omupiira ezizanyibwa buli mwaka ezimanyiddwa nga Sebamala Easter Cup.\nEmpaka zino zizanyibwa wakati buli mwaka nga akamu ku bubonero obw’okujaguza olunaku lw’amazuukira mu kitundu kya Bukoto Central mu Disitulikiti ye Masaka, era nga mwetabamu ttiimu 16 eza baami n’abakyala okuva mu miruka gyonna egikola ekitundu kino.\nWabula olunaku lw’omukaaga abatuuze bwe baabadde bamaze okukungaana era nga ne ttiimu ezabadde ez’okuzanya zonna nga zituuse ku kisaawe, ekyaddiridde ze Kabangali za Poliisi okuva e Masaka ezabaddeko abasilikale nga bambalidde emmundu saako ne ttiya gaasi okusalako ekisaawe ne balagira abatesiteesi okuyimiriza empaka zino bunnambiro era ne balagira ne mmotoka eyabadde elanga obutaddamu kutambula nga ekunga abantu.\nKino kyajje abatuuze mu mbeera nga beebuuza ogubadde, nti kubanga babadde bamaze ebbanga nga bateekateka omukolo gwabwe kyokka nga Poliisi telina kye banyega.\nAbamu ku batuuze baalumirizza omumyuka w’omukulembeze we Ggwanga era nga ye mubaka we kitundu kino mu lukiiko lwe Ggwanga olukulu Edward Kiwanuka Sekandi okuba emabega w’okuyimiriza entekateeka yabwe nga bagamba nti naye yabadde alina ekikopo ky’omupiira ekisambibwa mu kitundu kye kimu.\nAbatuuze nga bakonkomadde oluvanyuma lwa Poliisi okuyiwa omukolo gwabwe\nOmutegesi we kikopo kino Eng. Richard Sebamala agamba nti kyamwewunyisizza okulaba nga Poliisi gye yawandiikira sabbiiti 3 emabega nga agitegeeza ku ntekateeka eno saako n’okugisaba obukuumi ate nga egenze e Kyanamukaaka okutabangula emikolo gy’okutongoza empaka z’amazaalibwa.\nSebamala yanyonyodde nti ekikopo kino kizanyibwa buli mwaka ne kigendererwa eky’okujaguza amazaalibwa ga Yezu Christo era nga kitekebwamu obukadde 10, omuwanguzi awebwa obukadde 6 obwe nsimbi za Uganda, kyagamba nti Poliisi n’abagikozesa balabika balina ekkobaane ly’okufiiriza abatuuze be Bukoto.\n“Buli kimu eky’etaagisa twabadde tumaze okukigula omuli emijoozi, emipiira, ensimbi z’abawanguzi nazo zaabaddewo nga tugenda kuzikwasa akakiiko akategesi, kyokka byonna Poliisi yabirinyemu olw’ebigendererwa ebitanamanyika.\nTtiimu ye Bisanje eyatwala engabo omwaka ogwaggwa nayo yabadde egikomezaawo kyokka byonna tebyasobobose, nange kenyini Poliisi yantayizza ne nnemesa okwegatta ku bantu bange abaabadde banindiridde tutambuze omukolo gwaffe” Sebamala bwe yagambye.\nYanyonyodde nti agenda kwekubira enduulu eri Ssabaddumizi wa Poliisi ye Ggwanga akome ku bassajja be abatwala Poliisi ye Masaka bagambye nti basusse okukozesebwa bannabyabufuzi okutabangula entekateeka z’abatuuze mu kitundu kye Bukoto, nagamba nti agenda kusala amagezi gonna okulaba nga empaka zino zizanyibwa awatali kulemesebwa kwonna.\nKawefube w’okunoonya Omuduumizi wa Poliisi ye Masaka okubaako kyayogera ku nsonga zino agudde butaka olw’essimu ye gyatera okukozesa obutabaako.


Olusirika lw’abakulembeze ba Buganda lukomekkerezeddwa,ensonga ya federo eri ku mwanjo – CBS FM\nOlusirika lw’abakulembeze b’obwakabaka bwa Buganda olukulungudde ennaku essatu ku Nile Hotel e Njeru mu ssaza Kyaggwe lukomekkerezeddwa.\nAbalwetabyemu bakubiriziddwa okuteeka mu nkola byonna ebikubaganyiziddwako ebirowoozo ku lwÓbulungi bwa Buganda.\nLutambulidde ku mulamwa ogugamba nti Okunnyikiza Federo wébikolwa aluubirira okutumbula embeera yábantu.\nKatikkiro wa Buganda Charles Peter Mayiga bw’abadde aluggalawo asabye abakulembeze, okubeera olujegere oluyunga abantu ba Ssabasajja ku buli ntekateeka ereetebwa.\nAbeebazizza olwébirowoozo ebitwala Buganda mu maaso byebaleese,era naawa obweyamo nti byakutunulwamu era bingi ku bbyo bissibwe mu nkola mu mwaka ogusembayo mu Ntekateeka Namutayiika ekomekkerezebwa mu 2023.\nMu ngeri eyenjawulo Katikkiro asabye abakulembeze okumanya enteekateeka zÓbwakabaka zonna,bazitegeere era bazigoberere, kyokka nabakuutira okukolera mu bwerufu okwewala okuswaza Buganda.\nAlipoota yébikoleddwa mu Nteekateeka Namutayiika eyakatambulako emyaka ena, eyayanjuddwa Omumyuka asooka owa Katikkiro Owek Prof Dr Twaha Kawaase Kigongo, ebitundu 93% ebyenteekateeka eno bituukiriziddwa.\nEbitundu 7% ebisigaddeyo byakukolwako mu bbanga eryomwaka ogusigaddeyo.\nEnsonga endala ezitunuuddwamu kubaddemu Okutumbula ebibiina byÓbwegassi ebirina akakwate ku Bwakabaka, kko n’Okutumbula project ya Mmwanyi Terimba ne kampuni ya Mwanyi terimba limited. Ensonga eno ewomeddwamu omutwe minister omubeezi owébyobulimi nÓbusuubuzi Owek Haji Hamis Kakomo.\nEnteekateeka yÓkwongera ku bungi bw’eby’ettunzi Obwakabaka bwebikola kko nÓkwongera enteekateeka yébyettunzi mu Bwakabaka, ewomeddwaamu omutwe omumyuka owookubiri owa Katikkiro era omuwanika wÓbwakabaka Owek Robert Waggwa Nsibirwa.\nEnteekateeka yÓkuyingiza abantu mu nkola eyatuumwa Tereka, Fissa, Siga nga tukozesa Tekinologiya nÓkweyambisa empuliziganya ya Buganda eya K2 , eyanjuddwa Omuk.Authar Mawanda.\nOluvannyuma lw’Olusirika luno Katikkiro wa Buganda nga yabadde omulambuzi omukulu wamu nábakulembeze bonna, balambudde ebiyiriro bye Kalagala mu Kyaggwe ebisamgibwa ku mugga Kiyira.\nBalambuziddwa Omuk Victoria Kayaga Kiggundu okuva mu Buganda Heritage and tourism Board.\nOlusirika luno lwetabiddwamu ba jajja abataka b’obusolya,ba minister,ab’amasaza,ababaka b’olukiiko lwa Buganda,n’abakulira ebitongole by’obwakabaka.


Bukedde Online - Abasomesa balaze engeri entuufu ey'okutegeka obubaga ku masomero\nEngeri y'okutetenkanya fi izi za yunivasite\nAbayizi ba Zimwe P/S e Kyannamukaaka bonna...\nABAYIZI okubeera n’obubaga ku masomero kya tteeka mu masomero agamu wabula oluusi engeri gye bukwatibwamu bufuuka bwa bulabe.\nAba ba St. Joseph Naggalama nga baziniramu bannaabwe mu kabaga.\nOw’ebyamawulire mu minisitule y’ebyenjigiriza, Joseph Ngobi Ngabo agamba nti okusanyusa mu bayizi kya tteeka era kirambikiddwa bulungi mu lukangaga olugobererwa mu amasomero.\nOlw’ensonga eno amasomero ga ddembe okusanyusa abayizi mu ngeri ey’enjawulo. Kikyamu obutasanyusa ku bayizi kubanga okusoma ebitabo byokka kikooya obwongo.\nMinisitule terina kkomo ku bubaga ki bwandikoleddwa mu masomera na ngeri ki gye bulina kukolebwamu, wabula buba buvunaanyizibwa bw’abakulembeze b’essomero okulaba nti omuyizi asanyuka mu ngeri etakosa misomo gye.\nKyandibadde kirungi obubaga butegekebwe ku masomero kuba kiba kyangu okulondoola ebiba bigenda mu maaso.\nAbayizi okuva mu nnasale okutuuka mu siniya baba n’obubaga obw’enjawulo ku masomero.\nMu bubaga buno mubaamu obw’amazaalibwa, okumaliriza emisomo gy’eddiini, okwaniriza abayizi abagya, okusiibula abayizi abamalirizza emisomo n’obwebibiina eby’enjawulo nga Interact club n’endala.\nObubaga buno bukolebwa mu ngeri ez’enjawulo okusinziira ku bategesi. Waliwo abasalawo okusala keeki okunywerako sooda ku bubaga bw’amazaalibwa.\nWaliwo abagabula ekijjulo ky’emmere ne banywerako ne sooda ate waliwo n’abassaayo endongo.\nWaliwo enkola y’abasomero okukyalira eddala abaziyi ne baba n’amazina ne babagabula n’ekijjulo.\nMary Kalyango owa Mengo SS: Wadde obubaga buyamba abayizi okuwummuza obwongo engeri oluusi engeri gye bukolebwamu evaako abayizi okuddirira mu kusoma.\nEbimu ku bireeta bino mulimu; Abayizi abamu bwe bamanya nti bajja kuba n’akabaga batandikirawo okulowooza ku biki bye banaayambala, gye banaabiggya, aw’okuggya ssente ate bwe kituuka ku bawala abaagala okuvuganya kiyitirira anti teri ayagala munne kumusinga.\nKino kivaako abamu okufuna amakubo amakyamu mwe banaggya ssente basobole okufuna bye baagala.\nMu kiseera ng’ekyo abamu eby’okusoma babivaako okutuusa ng’akabaga kawedde.\nEnnyambala y’abayizi nayo eyinza okuleeta obuzibu. Abawala abamu bamanyi okwambala engoye ennyimpi abalala nga zitangaala oba okuba nga zibalaga ebitundu by’omubiri ebirina okubikkibwa.\nEnnyambala embi yeesittaza abalenzi oluusi ne beesanga nga batandise enkolagana enkyamu. Kino kivaako okubabuzaabuza obwongo abamu ne baagalana ekiyinza okuvaako okufuna n’embuto n’endwadde,\nMulimu abayizi abayinza okuleeta ebitamiiza mu bubaga oluusi ne bakola ebitasaana. Oluusi mubaamu abayizi abalina emitima emibi.\nMu bubaga ayinza okutega bannaabwe ebintu ebyobulabe ng’obutwa Engeri gye kaba kaseera ka buli omu kusanyuka, eby’okwerinda bwe biba ebinafu abantu ab’emitima emibi bayinza okubakolako ekintu eky’obulabe.\nOkwewala obuzibu obwo amasomero agamu gassaawo amateeka agalina okugobererwa ku bubaga buno.\nOlwokutaataaganyizibwa kw’abayizi okubaawo mu kweteekateeka amasomero agamu obubaga babussaayo mu lusoma olwokubiri abayizi batere batereere nga tebataataaganyizibwa mu lusoma olwokusatu.\nBantaliza avuluze ab'oludda oluganya Gav't ya NRM\nOmuwala eyansibisa namusanga yapaala dda n'abasajja abalala\nSheikh Muzaata aweze okutwala Mmengo mu kkooti\nKola dduyiro asala amasavu mu bwangu\nEndwadde eziva mu byassava by'ennaku enkulu\nEmmere omulwadde w'ensigo gy'atasaanye kulya


Ababaka baagala Palamenti eyingire mu nsonga za poliisi ne ISO\nABABAKA baagala Palamenti eyingire mu nsonga z’okukoonagana wakati wa poliisi n’ekitongole ekikessi eky’omunda ekya ISO. Kino kiddiridde abaserikale ba ISO okukuba aba poliisi amasasi ku Ssande e Mugongo Kyengera agattiddewo omu, Rogers Ssimbwa ate banne abana bwe baabadde okwabadde; Francis Bayega, Alex Jojo, Balaam Nuwagira ne Zakaria Nato ne bakwatibwa.\nAbabaka baategeezezza nti baasanyukira okuggyibwawo kwa Kale Kayihura eyali omuduumizi wa poliisi ne Gen. Henry Tumukunde eyali minisita avunaanyizibwa ku by’obutebenkevu mu ggwanga nga bamanyi nti kyali kyakumalawo akaleega bikya akaaliwo.\nKato Lubwama (Lubaga South) yategeezezza nti, wadde nga Kayihura yavaawo kyokka wakyaliwo obuzibu bwa magye okwagala okulaga poliisi nti babasinga amaanyi. Yategeezezza nti bandiba nga baliko ssente ze bakaayanira.\nMuyanja Mbabaali (Bukoto South) yennyamidde olwa baserikale bapoliisi okuba nga bakyenyigira mu bubbi n’asaba Okoth Ochola okulwana okutereeza ekitongole kyakulembera.\nFrancis Zaake (Mityana Munisipaali) yavumiridde okulwanagana kwe bitongole byokwerinda ebyandibadde bikwatira awamu ne bamalawo obumenyi bw’amateeka n’ategeeza nti obuzibu bukyali bunene n’okusinga okukyusa abakulira ebitongole. Gilbert Olanya (Kilak South) yagambye nti ebiriwo kabonero akalaga engeri abantu gye bakozesaamu obubi emmundu.\nYawadde ekyokulabirako nti, osanga abaserikale nga bakaalakaala n’emmundu ne mu bufunda nga banywa omwenge. Ababaka we baasabidde palamenti nga poliisi ne ISO bamaze ekiseera nga balaga obutakwatagana, ku kunoonyereza ku fayiro y’omugenzi Andrew Felix Kaweesi ebitongole byombi byakaayanira mu kunoonya abatemu nga buli kitongole kyagala kikulemberemu.\nWaliwo ne Paddy Serunjogi (Sobi) lwe yaleetawo okusika omuguwa ekyatuusa ne poliisi okumukwata, kyokka ISO n’emuyimbula okuva mu kkomera e Nalufenya.\nPOLIISI EKYANOONYEREZA KU BASERIKALE BAAYO\nPatrick Onyango, amyuka omwogezi wa poliisi mu ggwanga yagambye nti mu kiseera kino bakyanoonyereza ku ngeri abaserikale baayo bwe baatuuse e Kyengera we baafunidde obuzibu. Yagambye nti abaserikale baabwe bwe kinaasangibwa nga baabadde bagenze kubba bajja kutwalibwa mu kkooti z’amateeka, kyokka bwe baba nga tebagoberedde mitendera mituufu baakusimbibwa mu kakiiko akakwasisa empisa.\nBABIYINGIZZAAMU OKUBBA EMBAAWO\nWaliwo ensonda ezaategeezezza nti waliwo omuserikale wa ISO aliko ddiiru gye yakutula n’Abarundi ng’ayambibwako abaserikale b’e Katwe. Kyokka olwamaliriza omulimu n’agaana okubasasula.\nAbaserikale okufuna obuzibu yabadde abagambye okujja e Kyengera abasasule. Kyokka kano yabadde abateze kakodyo era yatemezza ku bakama be nga bwe yabadde agudde mu lukwe lwababbi era aba ISO ne beetegeka bulungi.\nAbaserikale olwabadde okuyingira mu kikomera amasasi ne geesooza okukakkana nga Rogers Simbwa attiddwa n’abalala bana ne bakwatibwa.


Bukedde Online - Kimbowa: Y'omu ku baazimba Olubiri lw'e Bamunaanika ne Seminario y'e Kisubi\nKimbowa: Y'omu ku baazimba Olubiri lw'e Bamunaanika ne Seminario y'e Kisubi\nMandela: 'Ku Ssekukkulu lwe twasekangako' Abazungu nga baatuwa caayi ne swiiti\nEbizimbe byakuba abantu mu Kampala ne bisa...\nAdded 24th December 2013\nJoseph Kimbowa, abangi gwe babadde bamanyi nga Kevina House olw'ennyumba ye gye yazimba ku luguudo lw'e Ntebe n'agiwa erinnya lino yafudde.\nBya Juliet Lukwago\nAlese akoze ebintu bingi ng'ebisinga abikoze ng’ayita mu mulimu gwe ogw’obuzimbi.Olumu nga tannafa, Kimbowa nnamusisinkana n'annyumiza obulamu bwe obujjudde ebyewuunyisa bwati:\nNze Yozefu Kimbowa, kitange ye mugenzi Yoana Kivumbi ne nnyabo Maria Nakyejwe, bonna nga bagalamidde ku kyalo Jjanya mu Mawokota . Ndi wa Ng'onge.\nBazadde bange okugenda okunzaala nga November, 29, 1929, baabeeranga Katende okumpi n’enju y'Ababiikira ba St. Francis.\nTwazaalibwa abaana musanvu nga nze muggalanda. Mukama yatuwa omukisa, mwannyinaffe John Baptist Nakiganda bwe yamulonda n'afuuka omunnaddiini ow’ekibiina ky'Ababiikira ab’omutima omuddaabiriza e Gogonya.\nNatandika okusoma mu 1939, mu kigo ky’e Katende. Ate mu 1940 ne nnyingira St Kizito Mpigi, gye nasomera ebibiina byonna, oluvannyuma nayingira Kisubi Technical gye nayigira ebyokuzimba.\nNkuze nzimba, oli ne bw'ataba na pulaani kyokka n'annyinyonnyola bulungi ky'ayagala tekisobola kunnema.\nOlwamala okusoma emirimu ne gitandika okunnoonya. Nze ne mukwano gwange Ssali ffe twazimba Seminalio y’e Kisubi, era twamala emyaka 4 nga tubumba amatoffaali agaazimba Gogonya.\nMu 1956, olwo kwe kutandika okuzimba konventi y'Abasiisita e Nkokonjeru, nasookera ku ttanka z’amazzi, oluvannyuma kwe kuzimba emu ku nju eziri mu konventi eno, nze nnakola ku ntaana ya Mother Kevina wadde mu kusooka yali yazimbibwa Bayitale.\nAmaka ga nnagatuuma Kevina House nga ngabbula mu Musiisita Omuzungu Mother Kevina eyatandika ekibiina ky'Abasiisita ab'e Nkokonjeru, eddwaaliro ly’e Nsambya n’ebintu ebirala bingi.\nOmubiikira ono bwe yafa nasalawo okutandika okumusaba nange ansabire era ne nsalawo ebyange byonna mbimukwase nga mmwebaza by'azze ampisaamu omuli okumponya amakomera n’okuttibwa.\nLumu nakola emirimu abantu abamu ne bagaana okunsasula, kye nakola kwe kugenda ku ntaana ya Sr. Kevina e Nkokonjeru ne mugamba nti mukwano gwange abantu bano na bano bagaanyi okunsasula ensimbi zange ze nakolera sso nga mbabanjizza emirundi n’emirundi.\nNasaba Omubiikira ono ababanje, era kwe kusomerawo essaala ya 'Kitaaffe ali mu Ggulu' ne nvaawo. Mba nnaakasimbula ekigere ku ntaana ya Sr. Kevina ne bankubira essimu nga bannoonya okunsasula 10,000/-. Mu 1954 ezo zaali ssente nnyingi nnyo!\nSsente ezo natandika okuzisuubulamu ebyennyanja okuva e Ntebe okubitwala mu katale mu 1960. Buli kye nasalangawo okukola nga nsooka kufukamira ne nsaba Mother Kevina annung’amye nsobole okukola ekituufu.\nOlulala nnali njagala kugenda Roma mu kulangibwa kw’Abajulizi kyokka ssaalina ssente. Nagenda ku ntaana ya mukwano gwange ne mubuuliramu.Olwo nnali mmaze okutuukirira be nnali mmanja ne batansasula.\nNaye olwamala okusaba bampa ssente zange 45,000/- ne ng’enda e Roma. Ku mulundi ogwo twasasulanga 1,200/-. Twagenda abantu 160 nga Fr Augustine ne Ssaabasumba Kiwanuka be baatukulembera olwo ne tusisinkana Msgr Emmanuel Nsubuga e Roma.\nMu 1977 nagendako mu buwang’aguse, anti mu mwezi gwa July wa 1975, bankwata ku kisaawe e Ntebe ne bantwala e Naggulu nga banteebereza okubaako kye nnakola mu kutega bbomu e Nammanve ng'eno olukung'aana lwa OAU lugenda mu maaso!\nBantulugunya okumala ennaku 15, oluvannyuma ne bantwala e Luzira ne bansiba emyezi 8. Bwe gyaggwaako, baagaana omuntu yenna okunneeyimirira ne bansalira gwa kufa.\nOluvannyuma bannyimbula, kyokka mba ng'enda okutuuka eka ate ne baddamu ne bankwata ne banzizaayo e Naggulu. Bansibira mu Upper Room gye basibira abazzi b’emisango eminene. Nalaba nze ennaku!\nMukyala wange Jane Kayaga bwe yajja okundabako ne mugamba nti bw'oba ozzeeyo mpitira Fr, Charles Kimbowa (kati Msgr Kimbowa) ajje annejjusise. baali batukuuma baali banzibiddeko nti bagenda kuntwala ku kalabba!\nFr Kimbowa bwe yajja olwamala okukola kye nnali musabye naye ne mutuma ang’ambire Kalidinaali Emmanuel Nsubuga agende ang’ambire Pulezidenti Amin nti bwe tuba tulina omusango gwe twakola batutte naye bwe tuba tetulina batute tudde mu maka gaffe tukole emirimu gyaffe.\nEbbanga eryo lyonna nasabanga Mother Kevina annyambe nsobole okuva mu kkomera, era nga February 5, 1976 baatuta!\nNzijukira bwe nnali mu kkomera, nnawandiikira mukyala wange ebbaluwa nga mmugamba nti bwe bamugobanga mu nnyumba agende abeerenga e Ggogonya mu Basiista n’abeera eyo!"\nMzee Kimbowa buli lw'obaddenga omukyalira ng'akidding'ana nti asinga kwagala eddiini ye Obwakabaka n’ekibiina kye ekya DP.\nKyokka abadde ayagala buli omu, era gye buvuddeko Pulezidenti Museveni yamukyalira mu maka ge era n'amuwa ekirabo ekyawundibwa mu kifaanaanyi ky’omusaalaba omumyufu.\nMukyala we yamuwasa nga August, 6, 1949, ne bazaala abaana 15.\nMzee Kimbowa yang'amba: Ndi omu ku baazimba Uganda Management Nakawa mu 1972, Makerere University school of Technology mu 1953, Kisubi Seminary ne seminario endala nnyingi.\nSsaabasumba Dr. Cyprian Lwanga yatenderezza omugenzi Kimbowa olw’ebirungi by'akoledde Eklezia ye awamu n’eggwanga lye, era nasaba abantu bangi okumulabirako basobole okukolerera eggwanga lino. Yaziikiddwa eggulo.\nKimbowa: Y''omu ku baazimba Olubiri lw''e Bamunaanika ne Seminario y''e Kisubi\nAbagobye ku ttaka


Bukedde Online - Abakugu boogedde ekigaanyi enkuba okutonnya\nOmusomesa akaabidde mu kakiiko ng’alojja...\nOmuyaga ogwagoyezza ab'e Mozambique gwe gulemesezza enkuba okutonnya mu Uganda\nOlumu ku lutindo olwamenyeddwa amataba agaavudde ku muyaga gwa Cyclone Idai e Zimbabwe\nAbakugu mu by’enteebereza y’obudde mu mawanga g’obuvanjuba bwa Afrika bannyonnyodde kiki ekivuddeko enkuba okwesiba.\nEggwandiikiro lw’ekibiina ekitaba bannamawulire abasaka ag’embeera z’obudde ekya Network of Climate Journalists of the Greater Horn of Africa (NECJOGHA) mu kiwandiiko kye lyafulumizza ku Lwokusatu lyagambye nti, abakulira eby’enteebereza y’obudde mu Uganda, Kenya ne Tanzania bakkaanyizza nti omuyaga Cyclone Idai ogwagoya ab’e Mozambique, Zimbabwe ne Malawi ne gutta abantu n’okwonoona ebizimbe gwe guvuddeko enkuba obutatonnya.\n“Omuyaga guno guli ng’ebbaafu nga gusika empewo yonna eyandibadde ereeta eno enkuba n’ekung’aanira wamu,” James Bataze omukugu mu ntebeereza y’obudde mu Uganda National Meteorological Authority (UNMA) bwe yagambye.\nAgamu ku mayumba agaayonooneddwa omuyaga\nFestus Luboyera, akulira UNMA naye oluvannyuma yafulumizza ekiwandiiko n’akakasa ensonga eno era okufaananako Bataze yagumizza abalimi nti balindeko okusiga okutuusa ku nkomerero y’omwezi guno enkuba bw’eneeba ezzeemu okutonnya kubanga omuyaga kati gugenda gukkakkana.\nMuky. Stella Aura, akulira ekitongole kya Kenya ekivunaanyizibwa ku nteebereza y’obudde ekya Kenya Meteorological Department (KMD) naye mu kiwandiiko kye yafulumizza yagambye nti, ekyeya ekiri mu ggwanga lyabwe kati nakyo kiva ku muyaga guno Cyclone Idai. Wabula Aura yagambye nti basuubira enkuba okutonnya ng’omwezi gwa April gutandika.\nE Kenya mu kitundu ky’e Turkana abantu bana be baakakakasibwa okufa enjala ng’eva ku kyeya kino era nga kyategeezeddwa nti abantu kakadde be batalina ke bazza eri mumwa.\nEmiti egyakubye mmotoka n'ebizimbe\nMu Uganda, ekitundu kya Karamoja ekisalagana ne Turkana nakyo abantu banaatera okutondoka enjala ate gwajabagidde bwe kyategeezeddwa nti abantu basatu baafudde oluvannyuma lw’okulya emmere ey’obuyambi eyabadde etwaliddwaayo ekibiina kya World Food Programme (WFP) eteeberezebwa nti yabadde ya butwa.\nKu muliraano e Tanzania, akulira ekitongole ky’enteebereza y’obudde ekya Tanzania Meteorological Agency (TMA), Dr. Agnes Lawrence Kijazi naye mu kiwandiiko kye yafulumizza yalaze nti n’ewaabwe enkuba obutatonnya mu bitundu ebisinga kivudde ku muyaga Idai okusika empewo ezandibadde zireeta amazzi.\nNetwork of Climate Journalists of the Greater Horn of Africa (NECJOGHA),\nKenya Meteorological Department (KMD),\nAbawala abazaala nga tebanneetuuka e Kamuli batendekeddwa mu byemikono


Bukedde Online - Omwana eyasaliddwako omutwe ku bya 'Illuminate' aziikiddwa wakati mu kwaziirana\nOmwana eyasaliddwako omutwe ku bya 'Illuminate' aziikiddwa wakati mu kwaziirana\nAgenze mu kabuyonjo okweyamba n'afiirayo...\nOwebyokwerinda ali ku gwa kusobya ku mwana...\nEKIWUDUWUDU n’omutwe ebyasaliddwa ku mwana ow’emyaka omunaana byaziikiddwa wakati mu kwaziirana.\nSsaduuke omuli omulambo gwa Ogema mu katono\nAbakungubazi basinzidde mu kuziika ne basaba ebitongole by’ebyokwerinda okufufuggaza abeerimbika mu Illuminati n’obusawo bw’ekinnansi okufera abantu kubanga tebakoma ku kutwala ssente wabula be bavuddeko n’okusaddaaka abaana okweyongedde.\nOmwana Joel Ogema (waggulu) baamusazeeko omutwe ku Mmande nga mukuluwe Herbert Were 21 (omutemu) agamba nti yabadde agutwalira abasajja abaamusuubizza okumutwala mu Illuminati afune obugagga.\nWadde abaamutuma omutwe tabalabangako, agamba nti abadde awuliziganya nabo ku ssimu ne ku mukutu gwa Facebook era omu yamweyanjulira nti ye Jeff Maneja w’abayimbi era yamuweereza n’obubaka ku ssimu ng’amulagirira w’aba amusanga ku bbaala ya Dejavu e Kabalagala.\nEbbaala eno ya Jeff Kiwanuka eyaliko Maneja wa Jose Chameleone, Mose Radio, Weasle ne Team No Sleep omwali AK47, Pallaso ne Sheeba Kalungi.\nKu bbaala eno, AK47 mwe yafiira omwaka oguwedde. Omutwe n’ekiwuduwudu byasooseddwa Mulago era oluvannyuma ne babiddiza abooluganda ne baziika e Bukwere mu Ggombolola y’e Lumino mu disitulikiti ye Busia.\nJeff yakwatiddwa okuyambako mu kunoonyereza n’aggalirwa mu kitebe kya SIU e Kireka era yakoze siteetimenti mwe yannyonnyoledde nti talina ky’amanyi ku Were era ateebereza nti akozesebwa abamulwanyisa abaagala okumwonoonera erinnya.\nWere baamukutte ku Lwakusatu ng’abutaabutana n’omutwe gw’omwana mu kisawo era baamukwatidde Kajjansi oluvannyuma n’abakulembera okubatuusa ku mugga Namusere mwe yakanyuga ekiwuduwudu ne kiggyibwayo.\nPOLIISI EFEFFETTE ABEEYITA ABA ILLUMINATI\nPrincipia Wandera taata omuto ow’omwana Joel yasinzidde mu kuziika ku Lwomukaaga n’agamba nti tebakyayagala kuddamu kulaba ku Were era baagala amateeka gamuwe ekibonerezo ekimugwanira olw’okutta mugandawe ng’anoonya obugagga.\nWabula yasabye ebitongole ebikuumaddembe okuwenja abo bonna abeeyita ab’akabinja ka Illuminati.\nMunkubye nnyo mundeke nsooke nneebakemu...!


Bukedde Online - Luggya Lwasi afudde ku lunaku lwe yagattibwa\nAbasiraamu basuze beebugira Iddi Adhuha\nOMUGENZI Ezekiel Luggya Lwasi afudde alese omukululo mu bintu eby’enjawulo ng’ebyenjigiriza, ebyeddiini, ne mu bulamu obwa bulijjo.\nOmugenzi Luggya Lwasi\nLuggya Lwasi yafiiridde ku myaka 75, ku lunaku lwennyini kwe yabadde agenda okujagulizaako emyaka 49 gy'abadde yaakamala mu bufumbo obutukuvu ne mukyala we Miriam.\nOkusinziira ku mutabaniwe Rev. Steven Lumu ow'obusumba bwe Namayumba yagambye nti kitaabwe alwalidde ennaku ssatu ng'abadde alumizibwa mu lubuto olwavudde okufa kwe. Yafiiridde mu ddwaaliro ly'e Mengo.\nMiriam Luggya Lwasi, Nnamwandu w'omugenzi yagambye nti omugenzi abadde musajja alina omukwano gy'ali era ng'ekimu ku bigenda okumusigala ku mutima kwe kuba nga yafudde ku lunaku lwe baagattibwa mu bufumbo obutukuvu era nga babadde bateeseteese okujaguza emyaka 49.\nYagambye nti omugenzi abadde asembeza buli muntu ate ng'ayagaliza era abantu bangi baazimbye. Rev. Fredrick Mubiru yagambye nti omugenzi ekoleredde Ekkanisa y'e Kawuku ng'abadde ku lukiiko oluzimba ekkanisa ya St. Johns' Kawuku.\nYagambye nti omugenzi yamukubira essimu wiiki ewedde n'amugamba nti nga August 8, 2019 bagenda kujaguza emyaka 49 mu bufumbo obutukuvu era n'amusaba okubeerawo wabula kyamwewuunyisizza okuwulira nti yafudde ku lunaku luno.\nElizabeth Faith Nakingi Mukisa Lwasi Mukeere ng'ono muwala w'omugenzi yategeezezza nti kitaabwe abadde alina omukwano eri abaana be ng'abadde akola naye ku ssomero lya International Institute of Bussiness and Media Studies.\nYagambye nti abadde musajja mukozi ng'abadde alina faamu e Mpigi era abadde abayigiriza okukola.\nYayongeddeko nti abadde musajja musomesa anywerera ku mazima ng'abadde atendeka bannamawulire okukola omulimu gwabwe n'amazima n'obwensimbi baleme okwonoona amannya gaabwe.\nOmugenzi agenda kuziikibwa ku Lwokubiri lwa wiiki ejja e Mpigi -Nakaseeta e Ziroobwe mu Bulemeezi.\nEBIMU KU BYAFAAYO BY'OMUGENZI\nYazaalibwa mu 1944, n'agattibwa ne mukyalawe mu bufumbo obutukuvu mu 1969, ng'alese abaana bataano okuli abalenzi babiri n'abawala basatu Abadde musomesa omutendeke eyasomesa okumala ebbanga ddene mu masomero ag'enjawulo, okuli n'okubeerako omukulu w'essomero lya Kyaggwe Road PS.\nMu 1994, yatandikawo essomero erisomesa amawulire eriyitibwa International Institute of Business and Media Studies mwasomeserezza bannamawulire bangi abakola mu bitongole eby'enjawulo mu ggwanga.\nAbadde atuula ku kakiiko akategeka ebisomesebwa mu madendekero g'eby'amawulire . Awandiise ebitabo ebiwerako omuli n'ekikwata ku kwanjula mu Buganda.\nAbadde yatandikawo kaweefube w'okusomesa abantu ku kkansa akwata abasajja (prostate), eyeegumbulidde okutta abasajja abatuuse mu myaka 40.\nY'omu ku baawoma omutwe okuzimba ekijjukizo kya bajulizi Abakulisitaayo e Namugongo ng'akola n'omugenzi Livingstone Mpalanyi Nkoyoyo, era nga mu kiseera kino, omulimu guno yabadde agukulembera.\nAbazigu balumbye omutunzi w'edduuka